title: Turun urheilu

text: Toinen perinteinen jääkiekon turkulaisjoukkue on Mestiksessä pelaava TuTo Hockey, joka kilpaili TPS:n kanssa 1970-luvulle asti. Vuosikymmenen puolivälissä seurafuusioissa monia TuTon pelaajia, kuten Reijo Leppänen, Seppo Lindström ja Urpo Ylönen liittyi TPS:n riveihin. "Vahvistettu TPS" voitti SM-liigan ensimmäisen mestaruuden keväällä 1976.


title: Turun urheilu

text: Turussa on useita salibandyjoukkueita, suurin näistä TPS Salibandy.


title: Turun urheilu

text: Turkulaiset joukkueet ovat karsineet pääsarjatasolle salibandyliigaan useita kertoja viimeisten vuosien aikana. Keväällä vuonna 2007 TPS Salibandyn naiset ja miehet nousivat korkeimmalle tasolle liigajoukkueiksi.


title: Turun urheilu

text: Puolen vuosikymmenen hiljaiselon jälkeen Turun Riento pelaa kaudella 2012–2013 koripallon naisten SM-sarjaa. Neljä Suomen mestaruutta voittanut Turun NMKY pelaa miesten I-divisioonan B-lohkossa. Viimeinen turkulaisjoukkue Korisliigassa oli Turun NMKY:n ja Kaarinan Uran yhteisjoukkue Aura Basket, joka pelasi korkeimmalla sarjatasolla 2004–2006, mutta lopetti toimintansa vuonna 2006.


title: Turun urheilu

text: Käsipallossa viime vuosina menestynyt seura oli kolme Suomen mestaruutta ja viisi Suomen Cupia voittanut HC Dennis, jonka toiminta kuitenkin loppui kauteen 2004–05. Sen paikan peri HC Fenix. Toinen pääsarjaseura on Åbo IFK.


title: Turun urheilu

text: Amerikkalaisen jalkapallon joukkue Turku Trojans pelaa myös SM-sarjaa, Vaahteraliigaa, jonka se voitti vuonna 2003.


title: Turun urheilu

text: Rugbyn SM-sarjassa Turkua edustaa Eagles Rugby FC, lacrossessa Turku Titans ja kriketissä SM-sarjaa pelaavat Turku Cricket Club sekä Finn-Asia.


title: Turun urheilu

text: Turun ainoan pesäpalloseuran Turku-Pesiksen naisten joukkue pelaa Superpesiksessä. Sen edeltäjä Lännen Pallo voitti naisten Suomen mestaruuden vuonna 1982.


title: Turun urheilu

text: Yleisurheilussa kaupunkia edustaa näkyvimmin Turun Urheiluliitto, joka on vuosina 2004 ja 2005 ollut Kalevan kisojen toiseksi paras joukkue ja vuonna 2003 paras. Seuran menestynein urheilija on kestävyysjuoksija Paavo Nurmi, jonka mukaan on nimetty urheilupuistossa sijaitseva yleisurheilustadion.


title: Turun urheilu

text: TuUL järjestää Nurmen stadionilla vuosittaisia Paavo Nurmi Games -yleisurheilukilpailuja sekä kansallista Tilastopajacup-sarjaa. Vuonna 2007 yleisurheilun Eliittikisa-sarjaan kuuluva Paavo Nurmi Games viettää 50-vuotisjuhliaan.


title: Turun urheilu

text: Turun Weikot on muun muassa maajoukkuesprintteri Nghi Tranin ja keihäänheittäjä Kirsi Ahosen kotiseura.


title: Turun urheilu

text: Turussa on kaksi 18-reikäistä championship-tason golfkenttää: Aura Golf ja Harjattula Golf sekä 6-reikäinen jokamieskenttä Hirvensalon Golf. Aura Golfin kenttä sijaitsee Ruissalon saarella. Kenttä isännöi Euroopan amatöörikilpailuja vuonna 1994 ja Euroopan seniorimestaruuskilpailuja vuonna 1997, ja se on rankattu Suomen toiseksi parhaaksi golfkentäksi. Harjattula Golfin kenttä sijaitsee meren rannalla Kakskerran saaressa. Hirvensalon Golfin kenttä sijaitsee Hirvensalossa, lähellä Hirvensalon siltaa.


title: Turun urheilu

text:
Jarno Saarinen oli suomalainen ratamoottoripyöräilijä ja ensimmäinen suomalainen ratamoottoripyöräilyn maailmanmestari vuodelta 1972. Taru Rinne on ensimmäinen nainen, joka on yltänyt MM-pisteille ratamoottoripyöräilyn MM-sarjassa.
Jokke Kallio on kaksinkertainen euroopan mestari truck race:ssa (1991 ja 1992). Suomen -ja Cup mestaruuksia 22 kpl (1972-2003) sekä useita hopea ja pronssimitaleita niin jääradoilta, maastoajoista (myöhemmin sprinttistä), rallista, asfalttiradoilta, rallicrossista.
Ensimmäinen F1 kuljettajamme ja rata sekä rallivirtuoosi Leo "Leksa" Kinnunen asuu myös Turussa.


title: Kopreus

text: Kopreus () oli kreikkalaisessa mytologiassa kuningas Eurystheuksen airut, joka ilmoitti Herakleelle tämän suoritettavaksi määrätyt tehtävät ensimmäisen urotyön suorittamisen jälkeen. Hänen kerrotaan olleen Pelopsin ja Hippodameian poika, joka tappoi Eliissä Ifitos-nimisen miehen. Hän pakeni tekonsa jälkeen Mykeneen, jossa Eurystheus puhdisti hänet rikoksestaan.


title: Kopreus

text: Kopreus oli Troijan sodassa taistelleen ja kaatuneen Peripheteen isä.


title: Somalianrastas

text: Somalianrastas ("Turdus ludoviciae") on varpuslintuihin kuuluva uhanalainen rastas.


title: Somalianrastas

text:
Somalianrastas kasvaa 23 senttimetriä pitkäksi. Sillä on musta selkäpuoli, violetinsävyinen alapuoli sekä oranssi nokka ja jalat.
Somalianrastasta tavataan vain Somalian vuorenhuippujen ja ylänköalueiden katajaa kasvavilla maila 1,3–2 kilometrin korkeudessa. Metsien hävitys laitumeksi on saanut lajin häviämään nopeasti.


title: Luettelo tunnetuista turkulaisista

text: Tunnettujen turkulaisten joukkoon kuuluu useita Suomen historialle, kulttuurille, tieteelle ja urheilulle merkittäviä henkilöitä. Useat listalla olevat henkilöt ovat Turussa syntyneitä, mutta elämäntyönsä muualla tehneitä. Toisaalta listalla on lisäksi ihmisiä, jotka ovat muuttaneet Turkuun muualta, mutta olleet silti merkittäviä henkilöitä kaupungin historiassa. Monet ovat myös vaikuttaneet Turussa vain lyhyen aikaa.Kokoomus


title: Luettelo tunnetuista turkulaisista

text: Perussuomalaiset


title: Luettelo tunnetuista turkulaisista

text: Ruotsalainen kansanpuolue


title: Luettelo tunnetuista turkulaisista

text: Keskusta


title: Luettelo tunnetuista turkulaisista

text: Kristillisdemokraatit


title: Luettelo tunnetuista turkulaisista

text: Sosialidemokraattinen puolue


title: Luettelo tunnetuista turkulaisista

text: Vasemmistoliitto


title: Luettelo tunnetuista turkulaisista

text: Vihreät


title: Luettelo tunnetuista turkulaisista

text: Muut puolueet


title: Taisto Wesslin

text: Taisto Aatos Wesslin (23. heinäkuuta 1941 Helsinki – 7. heinäkuuta 2010) oli suomalainen säveltäjä, sovittaja ja kitaristi. Lauluistaan hän sai viisi kultalevyä.


title: Taisto Wesslin

text:
Wesslinin ollessa kaksivuotias hänet lähetettiin sotalapsena Ruotsiin. Suomeen hän palasi kouluikäisenä.
Wesslin aloitti kitaransoiton kahdeksanvuotiaana, ensin Torsten Tapion, sitten kuuluisan kitaristin Ivan Putilinin oppilaana. Wesslin soitti ensimmäisessä oppilaskonsertissaan 11-vuotiaana ja hoiti 14-vuotiaana Arto Juuselan kanssa kahdestaan koko konsertin soittaen muun muassa Enrique Granadosin "Espanjalaisen tanssin" nro 5. Esikuvana hänellä oli muun muassa brasilialainen Laurindo Almeida.


title: Taisto Wesslin

text: Nuorena Wesslin muutti Ruotsiin ja alkoi soittaa myös sähkökitaraa ja sillä rockia, muun muassa rockyhtyeessä Nana's style boys.


title: Taisto Wesslin

text:
Radiosähköttäjäksi kouluttautunut Wesslin ryhtyi vuonna 1964 muutaman merillä vietetyn vuoden jälkeen ammattimuusikoksi. Hän soitti yhtyeessä Stig Löfstrands Sixty sex Ruotsissa, Tanskassa, Norjassa, säesti Ray Adamsia, Lill-Babsia, Lill Lindforsia, Ingmar Johanssonia, Arja Saijonmaata ja Delta Rhythm Boys -yhtyettä.
Suomeen palattuaan Wesslin sai monipuolisena ammattikitaristina pian vahvan aseman radiossa (YLE), televisiossa ja levystudioissa. Hän soitti solistina Radion sinfoniaorkesterissa, Helsingin kaupunginorkesterissa, Suomen kansallisoopperan orkesterissa, teattereissa ja produktioissa, ”yleistyönantajinaan” Jaakko Salo, Onni Gideon, Rauno Lehtinen, Ossi Runne, Heikki Annala, Mikko von Deringer, Ilkka Kuusisto ja George de Godzinsky. Hän soitti myös 25 vuoden ajan Eino Virtasen juontamassa television "Lauantaitanssit"-ohjelmassa.


title: Taisto Wesslin

text: Wesslinin ensimmäisiä levytyksiä Suomessa oli Irwin Goodmanin laulama "Ryysyranta". Hänen kitaransa soi kaikissa Goodmanin 1970-luvun levytyksissä. Wesslin julkaisi viisi soololevyä ja viisi "Taisto Wesslin & Pentti Lasanen Duo" -levyä Pentti Lasasen kanssa.


title: Taisto Wesslin

text: Wesslinistä tuli säveltäjä 1960-luvun lopulla; Ylen toimittaja Heikki Annala toimitti viikoittaista "Studio Liisaa", jonka jokaiseen ohjelmaan Wesslin sävelsi kappaleen neljän vuoden ajan. Wesslinin tunnetuimpia sävellyksiä ovat Eino Leinon teksteihin Perttu Hietasen kanssa tehdyt laulut, joista hän sai viisi kultalevyä. Säveltämäänsä Kirkon Raamattuvuoden 1993 teemalaulua Wesslin laajensi teokseksi "Via Vitae", joka on soinut muun muassa Aki Kaurismäen elokuvissa "Mies vailla menneisyyttä" ja "Laitakaupungin valot". Kaurismäen elokuvassa "Kauas pilvet karkaavat" Wesslin esiintyi kitaristina ja orkesterin johtajana.


title: Taisto Wesslin

text: Wesslin sävelsi myös lastenmusiikkia, muun muassa suositun musikaalin "Nooan Arkki" Pauli Ylitalon teksteihin, lastenlauluja Margareta Othman-Sundellin sanoituksiin, lauluja kuulovammaisille lapsille – laulelmia muun muassa Tatu Pekkarisen sanoituksiin sekä iskelmiä.


title: Taisto Wesslin

text: Teostossa hänellä on säveltäjänä tai sovittajana merkittyjä teoksia noin tuhat, Gramexissa noin 4 357 raitaa.


title: Taisto Wesslin

text: Pentti Lasasen kanssa perustettu Taisto Wesslin & Pentti Lasanen Duo konsertoi vuosien ajan muun muassa Suomessa, Norjassa, Saksassa, Espanjassa, Indonesiassa ja Islannissa.


title: Taisto Wesslin

text: Kapellimestarina Wesslin toimi muun muassa Barbara Helsingiuksen, Vesa-Matti Loirin, Katri Helenan, Tapio Heinosen, Pasi Kauniston, Markus Allanin, Brita Koivusen, Reima Helmisen ja Kai Lindin levyillä tai kiertueilla.


title: Maitiaiskehrääjät

text: Maitiaiskehrääjät ("Lemoniidae") on pieni, kehrääjämäisiin kuuluva perhosten heimo, jonka neljään sukuun kuuluu yhteensä noin 20 lajia. Lajeista viisi elää Euroopassa. Suomessa tavataan vain yhtä maitiaiskehrääjiin kuuluvaa lajia: maitiaiskehrääjää ("Lemonia dumi").


title: Maitiaiskehrääjät

text: Maitiaiskehrääjiä tavataan Afrikassa, Aasiassa ja Euroopassa. Kaikki lajit ovat väritykseltään kellertäviä tai ruskeita. Yhteisenä tuntomerkkinä etummainen raajapari on surkastunut ja päättyy kahteen kookkaaseen kynteen. Myös siipien suonitus on heimolle tunnusomainen. Tuntosarvet ovat pitkät ja kaksoiskampamaiset, mutta pistesilmät ja imukärsä puuttuvat kokonaan. Toukat eivät rakenna kotelokehtoa kotelonsa ympärille.


title: Maitiaiskehrääjät

text: Uusimpien tutkimusten mukaan maitiaiskehrääjät kuuluvat brahmakehrääjien heimoon (Brahmaeidae).


title: Luettelo Creedence Clearwater Revivalin kappaleista

text: Tämä on luettelo Creedence Clearwater Revival -yhtyeen levyttämistä kappaleista aakkosjärjestyksessä.


text: Listassa on kaikkiaan 67 kappaletta.


title: Riikinkukkokehrääjät

text: Riikinkukkokehrääjät ("Saturniidae") on kehrääjämäisiin kuuluva , pääasiassa yöaktiivisten perhosten heimo, jonka 165 sukuun kuuluu maailmanlaajuisesti noin 1500 lajia. Heimoon kuuluu maailman kookkaimpia perhoslajeja ja useiden lajien siivissä esiintyy silmätäpliä.


title: Riikinkukkokehrääjät

text: Riikinkukkokehrääjät vaihtelevat keskikokoisista erittäin kookkaisiin. Siipien kärkiväli on tyypillisesti 3–15 cm, mutta heimon suurimmalla lajilla, atlaskehrääjällä ("Attacus atlas"), peräti 30 cm. Muutamien lajien naarailla siivet ovat surkastuneet tynkämäisiksi. Lajien ulkonäkö vaihtelee paljon, mutta siipien yleisväri vaihtelee harmaan, punertavan, keltaisen, vihreän tai ruskean eri sävyissä. Monilla lajeilla on siiven keskellä samankeskisistä kehistä muodostuva pyöreä, tai kuunsirppiä muistuttava silmätäplä. Toisaalta tällainen tunnusomainen kuvio kuitenkin puuttuu lähes kuudeltasadalta heimon lajilta. Siipikuvioista etusiiven sisempi- ja ulompi poikkiviiru sekä takasiiven ulompi poikkiviiru ja sisempi reunasarake ovatkin luultavasti yleisimmin erottuvat kuviot. Koiraiden etusiiven kärki kaartuu hyvin monilla lajeilla sirppimäisesti ulospäin. Takasiipeen saattaa liittyä kannus, joka eräillä suvun "Eudaemonia" lajeilla voi olla jopa kuusi kertaa etusiiven pituinen.


title: Riikinkukkokehrääjät

text: Suurin osa riikinkukkokehrääjistä on aktiivisia yöllä, mutta alaheimoissa Agliinae, Saturniinae ja Hemileucinae joidenkin lajien koiraat lentävät myös päivällä. Naaraat ovat selvästi koiraita kookkaampia ja tukevarakenteisempia. Ne houkuttelevat koiraita luokseen erittämiensä feromonien avulla ja lähtevät ensilennolleen usein vasta parittelun jälkeen. Riikinkukkokehrääjien ruumis on siipiväliin verrattuna pieni. Tuntosarvet ovat koirailla tuuheat, kaksinkertaisesti kaksoiskampamaiset, naarailla yleensä yksinkertaisemmat. Verkkosilmät ovat suuret, mutta päälaen pistesilmät ovat surkastuneet tai puuttuvat kokonaan. Myös chaetosemat puuttuvat. Imukärsä on surkastunut, eivätkä aikuiset perhoset nauti ravintoa ja aikuisvaihe jää lyhyeksi. Heimolle ominaisena tuntomerkkinä nilkan rakenne eroaa sukupuolten välillä ja neljäs tarsomeeri löytyy vain naarailta.


title: Riikinkukkokehrääjät

text: Toukat ovat kookkaita, täysikasvuisina yleensä 50–100 mm pitkiä. Riikinkukkokehrääjät ovat yleensä polyfageja eli elävät useilla eri ravintokasveilla. Useimmiten toukat elävät yksin, mutta etenkin amerikkalaisen Hemileucinae-heimon lajeilla ne muodostavat suuria ryhmiä. Osalla lajeista toukat myrkkypiikkien tai terävien karvojen peittämiä ja nuorilla toukilla saattaa olla näyttäviä ulokkeita, jotka häviävät toukan kasvaessa. Koteloituminen tapahtuu maaperään tai kasvillisuuteen, toukan silkistä rakentaman kotelokehdon sisään. Alueilla, joilla talvehtiminen on tarpeen, kotelo on useimmiten talvehtiva vaihe. Kotelovaihe voi myös kestää useita vuosia, lajilla "Epiphora atbarina" jopa 12 vuotta.


title: Riikinkukkokehrääjät

text: Valtaosa maailman riikinkukkokehrääjälajeista elää trooppisessa Amerikassa. Pohjois-Amerikassa on 77 lajia. Palearktisella alueella tavataan 20–25 lajia ja Euroopassa lajeja on kymmenkunta. Suomessa tavataan vain kahta riikinkukkokehrääjiin kuuluvaa lajia: nastakehrääjä ("Aglia tau") ja riikinkukkokehrääjä ("Saturnia pavonia"). Joillakin heimon lajeilla on taloudellista merkitystä joko maanviljelyksen tuholaisina tai niiden tuottaman, arvokkaan silkin vuoksi.


title: Virpi Saarinen

text: Virpi Saarinen (s. 1958) on suomalainen kirjailija.


title: Virpi Saarinen

text: Koulutukseltaan Saarinen on koulutukseltaan erikoissairaanhoitaja. Hän työskentelee atk-koordinaattorina Varsinais-Suomen sairaanhoitopiirissä. Päivätyönsä ohella Saarinen työskentelee myös vapaana toimittajana. Saarinen on opiskellut erikoissairaanhoitajan tutkinnon lisäksi tiedottamista, kirjoittamista ja mainontaa ja on suorittanut muun muassa mainonnan ammattitutkinnon. Saarinen asuu miehensä ja kahden poikansa kanssa Turun seudulla, Liedon Ilmarisissa. Hänen harrastuksiinsa kuuluvat muun muassa puutarhanhoito, kirjallisuus ja ulkoileminen koiran kanssa.


title: Virpi Saarinen

text: Saarisen esikoisromaani "Sudenkesyttäjä", kuvaus kaupunkilaistytön ja villiintyneen koiran ystävyydestä, ilmestyi Otavan Pultti-sarjassa 2004. Teos valittiin vuoden 2005 Lukuvarkaus-palkintoehdokkaaksi. "Hämäränkoira" (2006) oli Finlandia Junior -palkintoehdokkaana. Kolmas Pultti-sarjassa ilmestynyt teos on "Kesäkissa" (2007). "Jäälinnun sulka" (2005) on sekä esihistoriallinen pakotarina että yksinäisen nykytytön kehityskertomus. Virpi Saarinen sai teoksesta Olvi-säätiön kirjallisuuspalkinnon vuonna 2005.


title: Slade Gorton

text: Thomas Slade Gorton III (s. 8. tammikuuta 1928) on yhdysvaltalainen republikaanisen puolueen poliitikko. Hän syntyi Chicagossa, Illinoisissa, valmistui lakimieheksi ja palveli pitkään Yhdysvaltain ilmavoimissa.


title: Slade Gorton

text: Gorton istui Washingtonin osavaltiollisessa kongressissa vuosina 1959–1969. Hän toimi sen jälkeen osavaltion oikeusministerinä ennen kuin pääsi ensimmäiselle kaudelleen liittovaltion senaattiin, jossa hän lopulta istui vuosina 1981–1987 ja 1989–2001.


title: Slade Gorton

text: Gordon on vielä senaattorinuransa jälkeen toiminut 9/11-komission jäsenenä. Hän kuuluu lisäksi Discovery Instituten hallitukseen.


title: Phoebe Cates

text: Phoebe Cates (s. Phoebe Belle Katz, 16. heinäkuuta 1963 New York) on yhdysvaltalainen näyttelijä ja entinen malli, joka tunnetaan ehkä parhaiten elokuvista "Kuumat kinkut" (1982), "Riiviöt" (1984) ja "Gremlins 2 – uusi pesue" (1990).


title: Phoebe Cates

text: Catesin elokuvadebyytti oli "Rakkauden keidas" vuonna 1982. Hänen näyttelemäänsä Sarahin rooliin kuului useita alastonkohtauksia, jotka aiheuttivat mediakohua, sillä Cates oli vasta 17-vuotias.


title: Phoebe Cates

text: Vuonna 1989 Cates meni naimisiin näyttelijä Kevin Klinen kanssa. Heillä on kaksi lasta: Owen Kline (s. 1991), joka näytteli vuonna 2005 elokuvassa "The Squid and the Whale", ja Greta Kline (s. 1994). Owen ja Greta esiintyivät Catesin viimeisessä elokuvassa "Pirunmoiset pirskeet" (2001). Catesin setä on tuottaja-ohjaaja Gilbert Cates.


title: Phoebe Cates

text: Cates lopetti aktiiviuransa elokuvissa vuonna 1994 keskittyäkseen perhe-elämään.


title: Korpraali Palmu ja Muukalaislegioona

text:
Korpraali Palmu ja Muukalaislegioona on suomalainen show ja tanssiorkesteri joka on perustettu vuonna 1992.
Vuodesta 1997 alkaen orkesteri toimi nimellä Petri Liski & Muukalaislegioona. Orkesterin viimeinen esiintyminen oli Suomen Kansallisteatterin 130-vuotisjuhlassa vuonna 2002.


title: Gary Graffman

text: Gary Graffman (s. 14. lokakuuta 1928) on yhdysvaltalainen pianisti. Hän syntyi New Yorkissa venäjänjuutalaisille vanhemmille ja aloitti pianonsoiton 3-vuotiaana.


title: Gary Graffman

text: Graffman valmistui lopulta Curtisin musiikki-instituutista, mutta sai myöhemminkin opetusta Rudolf Serkiniltä ja Vladimir Horowitziltä. Hän ennätti nousta maailmanmaineeseen muiden muassa Sergei Rahmaninovin ja George Gershwinin teosten tulkitsijana ennen oikean kätensä käyttökyvyn menettämistä; vammasta huolimatta hän on jatkanut pedagogista uraansa Curtis-instituutissa.


title: Gary Graffman

text: Graffmanille on erityisesti sävelletty eräitä teoksia vasemmalle kädelle. Hän on saman kohtalon kokeneen kollegansa Leon Fleisherin ystävä. Hänen entisten opiskelijoidensa joukossa on Lang Lang.


title: Elvis Presleyn diskografia

text: Elvis Presleyn diskografia.


title: Urbie Green

text: Urban Clifford "Urbie" Green (s. 8. elokuuta 1926) on yhdysvaltalainen jazzmuusikko. Hän syntyi Alabaman Mobilessa ja soitti alun pitäen pianoa, mutta siirtyi ennen teini-ikäänsä pasuunaan, jonka taitajana hän on luonut uransa.


title: Urbie Green

text: Green kuului muiden muassa Gene Krupan ja Woody Hermanin yhtyeisiin. Hän teki kiertueen myös Benny Goodmanin orkesterin kanssa, levytti useiden huomattavimpiin lukeutuvien 1950–1960-lukujen jazzartistien kanssa ja johti omiakin yhtyeitään.


title: Urbie Green

text: Green kelpuutettiin vuonna 1995 Alabama Jazz Hall of Fameen.


title: Punatäplämäiset

text: Punatäplämäiset (Zygaenoidea) on perhosten yläheimo. Siihen kuuluu yli 2600 lajia, jotka jaetaan kolmeentoista heimoon. Yläheimo on hajanainen, ja on mahdollista, että DNA-tutkimuksien jälkeen näitä heimoja järjestellään uudelleen. Monella heimolla on suppea esiintymisalue ja erikoisia elintapoja. Joidenkin toukat elävät loisina.


title: Punatäplämäiset

text: Suomessa elää Zyganidae-heimon punatäplien lisäksi Limacodidae-heimon etanaperho "Heterogenea asella" ja kaksi lajia Zygaenidae-heimon alaheimosta Procridinae: rämevihersiipi "Rhagades pruni" ja niittyvihersiipi "Adscita statices"


title: Sosiaalinen sukupuoli

text: Sosiaalinen sukupuoli on sukupuolentutkimuksen ja sosiologian käsite, joka tarkoittaa biologisten piirteiden ulkopuolelle jääviä sukupuolen ilmiöitä. Asettelulla on yhteyksiä sosiaaliseen konstruktionismiin.


title: Sosiaalinen sukupuoli

text: Feministisessä ajattelussa sosiaalinen sukupuoli voi tarkoittaa


title: Sosiaalinen sukupuoli

text: Yksilön kannalta sosiaalinen sukupuoli on yhteisön kokemus ja tulkinta yksilön sukupuolesta. Sen piiriin kuuluvat mm. käsitykset siitä, mikä on miehekästä ja mikä naisellista.


title: Sosiaalinen sukupuoli

text: Useimmissa maissa sukupuoli käsitetään jakautuvan kahdeksi, mutta monissa kulttuureissa sukupuolia on ollut useampia. Esimerkiksi Pohjois-Amerikan intiaanikulttuureissa on ollut tavallista useammat sukupuoliroolit.


title: Sosiaalinen sukupuoli

text: Antropologi Margaret Mead teki tunnetuksi erottelun biologiseen ja sosiaaliseen sukupuoleen kirjassaan "Sukupuoli ja luonne kolmessa primitiivisessä yhteiskunnassa" (1935), joka käsitteli miesten ja naisten sukupuolinormeja varhaiskantaisissa yhteisöissä. Ajatusta kehitti edelleen Simone de Beauvoir kirjassaan "Toinen sukupuoli" (1949), jonka mukaan naisen ”toiseus” määritellään suhteessa miesnormiin.


title: Sosiaalinen sukupuoli

text: Jako biologiseen ja sosiaaliseen sukupuoleen tuli tärkeäksi 1960-luvulla alkaneelle toisen aallon feminismille, joka perusti tasa-arvovaatimuksensa siihen, etteivät ihmisen henkiset ominaisuudet ole biologinen kohtalo ja että naisten patriarkaalinen sortaminen on kulttuurin ilmiö, joka ei riipu sukupuolen biologisista ominaisuuksista.


title: Sosiaalinen sukupuoli

text: Ajatus henkisten ja biologisten ominaisuuksien keskinäisestä riippumattomuudesta oli esitetty jo aiempina vuosisatoina. Vaikka synnyttämisen ja kodinhoidon katsottiin luonnostaan lankeavan naisten tehtäväksi, naishallitsijan asemaa voitiin perustella ajatuksella, jonka mukaan kuolevaisessa ruumiissa asui kuolematon kuningassielu, joka ei tuntenut ruumiillisia rajoitteita. Näin puolustettiin muun muassa 1500-luvulla Englantia hallinneen kuningatar Elisabet I:n oikeutta asemaansa.


title: Sosiaalinen sukupuoli

text: Termiä sosiaalinen sukupuoli käytetään vastineena englannin kielen sanalle gender (lat. "genus"), joka on perinteisesti viitannut kieliopilliseen sukuun, kuten ranskan maskuliinisiin "le"-sanoihin ja feminiinisiin "la"-sanoihin. Gender-sana tuli yleiseen käyttöön englanninkielisissä maissa 1980-luvulla. Varsinkin Yhdysvaltojen puhekielessä gender vastaa nykyisin yhä useammin suomen kielen sanaa sukupuoli, koska sana "sex" viittaa sukupuolen lisäksi seksiin.


title: Sosiaalinen sukupuoli

text: Vaikka jako biologiseen ja sosiaaliseen sukupuoleen on yhä tavallinen sukupuolentutkimuksessa ja feministisessä ajattelussa, sitä on arvosteltu paljon feminismin 1980-luvulla alkaneen kolmannen aallon piirissä, joka alkoi nähdä perinteiset vastakkainasettelut — kuten järki/tunne, valkoinen/musta, normaali/vammainen tai nuori/vanha — vallan diskursseina. Sex−gender-erottelua arvosteltiin myös siksi, että käsitteet eivät arvostelijoiden mukaan toimi keskinäisessä vuorovaikutuksessa vaan sosiaalinen sukupuoli määritellään biologisen sukupuolen kautta. Myös gender-sanan semantiikka nähtiin ongelmallisena. Belgialainen Luce Irigaray kirjoitti sukupuolen genderistä suhteessa ranskan kielioppiin, mutta kysymystä ei nähty samalla tavalla olennaisena englannin kielen kannalta. Samoihin aikoihin kiinnitettiin huomiota siihen, että gender-sanaa oli alettu puhekielessä käyttää sanan "sex" sijaan sukupuoleen viitattaessa.


title: Sosiaalinen sukupuoli

text: Juridinen sukupuoli on useimmissa maailman maissa joko mies tai nainen. Muutamissa maissa on otettu käyttöön myös kolmas sukupuolen määritelmä.


title: Sosiaalinen sukupuoli

text: Ihmisen sukupuoli oletetaan yleensä olevan ristiriidaton juridisesti määritellyn (eli syntymässä anatomian perusteella määritetyn) sukupuolen suhteen, ja transsukupuolisuus on määritelty psyykkiseksi häiriöksi käytössä olevassa WHO:n ICD-tautiluokituksessa..


title: Gender

text: Gender voi tarkoittaa:


title: Kaikki alkoi puhelimesta

text: Kaikki alkoi puhelimesta ("Pillow Talk") on vuonna 1959 ilmestynyt romanttinen komedia. Elokuvan pääosissa olivat Rock Hudson ja Doris Day, muissa osissa ovat muun muassa Tony Randall ja Thelma Ritter. Elokuva oli ensimmäinen Hudsonin ja Dayn tähdittämästä kolmesta romanttisesta komediasta.


title: Kaikki alkoi puhelimesta

text: Elokuva valittiin vuonna 2009 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. "The New York Timesin" kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.


title: Kaikki alkoi puhelimesta

text: Jan Morrow (Doris Day) on menestynyt newyorkilainen sisustussuunnittelija, joka joutuu jakamaan saman puhelinlinjan Bradin (Rock Hudson), Broadwaysäveltäjän ja playboyn kanssa. Tilanne hermostuttaa Jania todella koska Bradin lemmenpuhelujen takia hän ei saa hoidettua työpuhelujaan. Jan ja Brad ottavatkin useamman kerran puhelimen välityksellä yhteen.


title: Kaikki alkoi puhelimesta

text: Neuroottinen miljonääri Jonathan Forbes (Tony Randall), joka on korviaan myöten rakastunut Janiin ja on myös Bradin seuraavan Broadwayshown tuottaja, kertoo Bradille ylistäviä sanoja Janista. Brad yrittääkin houkutella puhelimen välityksellä Jania treffeille kanssaan mutta Jan ei ole kiinnostunut.


title: Kaikki alkoi puhelimesta

text: Yhtenä iltana Brad ja Jan sattuvat samaan ravintolaan seuralaisineen. Brad tajuaa Janin henkilöllisyyden ja ihastuu tähän. Brad valehtelee Janille olevansa Rex Stetson, karski mies Texasista ja Jan ja Brad alkavat tapailla toisiaan.


title: Kaikki alkoi puhelimesta

text: Ennen pitkää Bradin henkilöllisyys selviää Janille ja parille tulee ero. Lopulta Jan Bradin sinnikkään yrittämisen jälkeen antaa hänelle anteeksi ja he palaavat yhteen.


title: Cock and Ball Torture

text: Cock And Ball Torture alias CBT on saksalainen pornogrind-yhtye. Yhtyeen perustivat entiset Carnal Tomb -yhtyeen jäsenet vuonna 1997. Goregrind-musiikille ominainen pitchshifterillä madallettu laulanta sekä groovaavat mutta silti erittäin raskaat riffit ovat yhtyeen musiikille tunnusomaisia.


title: Luettelo tunnetuista tamperelaisista

text:
Tämä on luettelo tunnetuista henkilöistä tai ilmiöistä, jotka ovat kotoisin Tampereelta, asuivat pitkään tai asuvat nykyään Tampereella.
Luettelossa on tamperelaisseurojen kasvattien lisäksi pelaajia, jotka ovat edustaneet tamperelaista SM-liigajoukkuetta vähintään kolmella kaudella.


title: Luettelo tunnetuista tamperelaisista

text: Lihavoidut nimet jatkavat ammattilaispelaajauraansa.Tähdellä(*) merkittyjen pelaajien numero on jäädytetty Ilveksessä, Tapparassa tai Kooveessa.


title: Rakkaani, tule takaisin

text: Rakkaani, tule takaisin ("Lover Come Back") on vuonna 1961 ilmestynyt romanttinen komedia. Elokuvan pääosissa olivat Rock Hudson ja Doris Day, muissa osissa on muun muassa Tony Randall. Elokuva oli toinen Hudsonin ja Dayn tähdittämästä kolmesta romanttisesta komediasta. Elokuva menestyi myös kolmesta elokuvasta parhaiten lippuluukuilla.


title: Rakkaani, tule takaisin

text: "The New York Timesin" kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.


title: Rakkaani, tule takaisin

text: Elokuva kertoo kahdesta kilpailevasta mainostoimiston päälliköistä; Jerry Webster (Rock Hudson) ja Carol Templeton (Doris Day). Jerry käyttää asiakkaiden haalimisessa kyseenalaisia keinoja, jotka saavat Carolin raivoihinsa. Kun Jerry vie Carolin asiakkaan, päättää Carol kostaa...


title: Rakkaani, tule takaisin

text: Jerryllä on meneillään VIP-niminen mainoskampanja. Carol päättää tavata tuotteen kehittäneen tiedemiehen ja luulee keksijän luona käymässä olevaa Jerryä tiedemieheksi. Jerry päättää huijata Carolia ja nauttii täysin siemauksin Carolin mainostoimiston vieraanvaraisuudesta. Lopulta Carolille selviää Jerryn henkilöllisyys ja tämä kostoksi jättää hänet uimarannalle ilman vaatteita.


title: Rakkaani, tule takaisin

text: Kostoksi Carol vie Jerryn tuomioistuimeen koska Carolille on selvinnyt että mitään VIP-tuotetta ei ole ollutkaan. Jerry tuo hätäpäissään sinne tiedemiehen juuri kehittelemiä minttukarkkeja ja kertoo sen olevan VIP. Tiedemiehen kehittelemät karkit muuttuvat kuitenkin elimistössä alkoholiksi ja niin Carol ja Jerry menevät kännissä naimisiin ja viettävät yön yhdessä. Carol mitätöi avioliiton, mutta tulee kuitenkin Jerrylle raskaaksi. Carol suostuu menemään Jerryn kanssa uudelleen naimisiin vasta synnytyslaitoksella.


title: The Old Dead Tree

text: The Old Dead Tree on vuonna 1997 Pariisissa perustettu ranskalainen dark metallia soittava yhtye. Yhtye hajosi vuonna 2009, mutta palasi yhteen alkuvuodesta 2013.


title: Älä lähetä kukkia

text: Älä lähetä kukkia () on vuonna 1965 ilmestynyt romanttinen komedia. Elokuvan pääosissa olivat Rock Hudson ja Doris Day, muissa osissa on muun muassa Tony Randall. Elokuva oli viimeinen Hudsonin ja Dayn tähdittämästä kolmesta romanttisesta komediasta. Elokuva perustui 1960-alussa ilmestyneeseen teatterinäytelmään. Elokuva ei menestynyt yhtä hyvin kuin kaksi aikaisempaa Hudson/Day-filmatisointia.


title: Älä lähetä kukkia

text: Elokuva kertoo avioparista; George (Rock Hudson) ja Judy (Doris Day). George kärsii vakavasta luulosairaudesta. Lääkärin luona George väärinymmärryksen kautta luulee tekevänsä kuolemaa ja päättää ennen kuolemistaan etsiä Judylle uusi mies hänestä huolehtimaan. Tämä herättää taas Judyssa epäilyksiä avioliiton tilasta...


title: Vähät rakkaudesta

text: Vähät rakkaudesta ("Down with Love") on vuonna 2003 ilmestynyt romanttinen komedia. Elokuvan pääoissa olivat Ewan McGregor ja Renée Zellweger. Elokuva on nykyajan versio Rock Hudsonin ja Doris Dayn tähdittimille pikkutuhmille komedioille; "Kaikki alkoi puhelimesta", "Rakkaani, tule takaisin" ja "Älä lähetä kukkia".


title: Vähät rakkaudesta

text: On vuosi 1962. Aloitteleva kirjailija Barbara Novak (Renée Zellweger) muuttaa New Yorkiin tavoitteena tulla menestyväksi kirjailijaksi. Kirjan aiheena on miten nainen voi vapautua miesten kahleista hylkäämällä rakkauden- ja avioliiton tavoittelun ja pyrkimällä miesten kanssa puhtaasti seksuaalisiin suhteisiin. Barbara yrittää saada kustannustoimittajansa kanssa Catcher Blockin (Ewan McGregor), kuuluisan toimittajan ja naistenmiehen, tekemään jutun kirjasta. Catcher kuitenkin tekee kuitenkin oharit Barbaralle monta kertaa ja Barbara julistaa ettei halua nähdä miestä enää ikinä.


title: Vähät rakkaudesta

text: Barbaran kirja julkaistaan ja kustannustoimittajansa kanssa he onnistuvat saamaan kirjan yhteen TV-ohjelmaan, jonka jälkeen kirjasta tulee maailmanlaajuinen myyntimenestys. Catcher olisi nyt halukas tekemään jutun, mutta Barbara kieltäytyy. Kun Barbara vielä haukkuu Catcherin TV-ohjelmassa päättää Catch kostaa tekemällä jymypaljastusjutun Barbarasta joka osoittaa joka naisen haluavan samoja asioita; avioliiton ja kodin. Catcher naamioituu Zip Martin-nimiseksi astronautiksi ja alkaa tapailla Barbaraa. Juoneen tulee kuitenkin mutkia kun Catcher huomaa rakastuvansa Barbaraan ja Barbarallakin on muutama yllätys tiedossa Catcherille.


title: Smaragdiara

text: Smaragdiara ("Ara militaris") eli vanhalta nimeltään sotilasara on arojen sukuun kuuluva papukaijalaji. Se voi elää luonnossa 50–60-vuotiaaksi.


title: Smaragdiara

text: Smaragdiara kasvaa 70–80 senttimetrin kokoiseksi. Sen höyhenpuku on pääasiallisesti vihreä. Pää on hieman vaaleammansävyinen kuin selkä ja vatsa. Otsassa on punainen laikku. Silmien ympärillä on vaalea, paljas alue. Siivet ovat siniset. Pyrstö on punainen, mutta reunoiltaan sininen. Siipi- ja pyrstösulat ovat alapuolta keltaiset, vahva nokka on harmaanmusta ja silmät ovat keltaiset.


title: Smaragdiara

text: Smaragdiaroja on kolme alalajia: "Ara m. militaris", "Ara m. mexicana" ja "Ara m. boliviana". Erot ovat vähäisiä ja koskevat pieniä muutoksia koossa ja väreissä. "Ara m. militaris" on alalajeista pienin, suurin on "Ara m. mexicana".


title: Smaragdiara

text: Smaragdiaraa tavataan laajalti mutta satunnaisesti alueella Meksikosta Argentiinaan.


title: Smaragdiara

text: Smaragdiara elää trooppisissa metsissä.


title: Smaragdiara

text: Smaragdiara pesii puiden latvustoissa tai kallionseinämissä. Naaras munii yhdestä kolmeen munaa ja hautoo niitä noin kuukauden. Poikaset tulevat lentokykyisiksi noin sadan päivän ikäisinä ja sukukypsiksi 2–4 vuoden ikäisinä. Etelän yksilöillä pariutumisvaihe on joulukuussa ja pohjoisen yksilöillä muutamaa viikkoa myöhemmin.


title: Smaragdiara

text: Smaragdiarat syövät siemeniä, hedelmiä, pähkinöitä, marjoja ja muita kasveja. Niiden nokka on sopeutunut murtamaan helposti kovatkin kuoret.


title: Smaragdiara

text: Smaragdiarat ovat kovaäänisiä ja kirkuvat paljon.


title: Smaragdiara

text: Smaragdiaran olemassaoloa uhkaavat pyydystys lemmikiksi ja elinympäristön tuhoutuminen. Niitä on luonnossa arviolta 10 000 yksilöä, eli laji luokitellaan vaarantuneeksi. Laji kuuluu Cites I -lajiliitteeseen ja sen luonnonvaraisten yksilöiden kauppa on valvottua.


title: Michael Smith

text: Michael Smith CC, OBC, (26. huhtikuuta 1932 Blackpool, Britannia – 4. lokakuuta 2000 Vancouver, Kanada) oli brittiläissyntyinen kanadalainen biokemisti. Hän sai Nobelin kemianpalkinnon vuonna 1993 synteettisen DNA:n ja biologian tutkimisesta. Smith sai palkinnon yhdessä Kary Mullisin kanssa.


title: Michael Smith

text: Smith sai filosofian tohtorin arvon Manchesterin yliopistosta vuonna 1956. Valmistuttuaan hän siirtyi Gobind Ghoranan laboratorioon Brittiläisen Kolumbian yliopistoon. Hän työskenteli siellä kuolemaansa saakka.


title: Michael Smith

text: Smith tutki oligonukleotidipohjaista mutaatiota ja sen vaikustusta proteiinien kehittymiseen.


title: Michael Smith

text: Smith sai työstään runsaasti tunnustuksia, kuten vuonna 1994 Order of Canada-kunniamerin.


title: Vihersiivet

text: Vihersiivet ("Procridinae") on pikkuperhosiin kuuluva punatäpläperhosten alaheimo.


title: Vihersiivet

text: Vihersiipiä tunnetaan noin 500 lajia ja alaheimo on edustettuna kaikilla mantereilla Antarktista lukuun ottamatta. Amerikoissa ja Australiassa sikäläiset vihersiivet ovat punatäpläperhosten heimon ainoat edustajat. Lajit ovat päiväaktiivisia, pieniä tai keskikokoisia, kapeasiipisiä perhosia joiden siivet ovat yleensä tasaisen yksiväriset ja usein metallinkiiltoiset. Joukossa on kuitenkin myös kirjavia lajeja. Tuntosarvet ovat kampahampaiset tai nuijamaiset. Varsinaiset alaheimoa yhdistävät tuntomerkit liittyvät kuitenkin perhosten sukuelinten ja toukan rakenteisiin. Lajinmääritys perustuu yleensä genitaalien tuntomerkkeihin.


title: Vihersiivet

text: Suomesta on löydetty kahta lajia vihersiipiä: rämevihersiipi ("Rhagades pruni") ja niittyvihersiipi ("Adscita statices") Rämevihersiipi on harvinainen, silmälläpidettävä laji. Niittyvihersiipi on sen sijaan yleinen.


title: Punatäpläperhoset

text: Punatäpläperhoset ("Zygaenidae") on punatäplämäisiin kuuluva perhosten heimo, johon kuuluu noin tuhat lajia, mutta toistaiseksi tuntemattomia lajeja lienee runsaasti. Se jaetaan viiteen alaheimoon, joista Suomessa tavataan lajeja punatäplistä (Zygaeninae) ja vihersiivistä (Procridinae) ja etelämpänä Euroopassa lisäksi yhtä lajia alaheimosta Chalcosiinae. Nimitystä angervokiitäjät on aiemmin käytetty sekä punatäpläperhosista että punatäplistä.


title: Punatäpläperhoset

text: Punatäpläperhoset ovat aikuisina päiväaktiivisia. Useat lajit ovat sekä toukkina että aikuisena kirkkaan värisiä ja aikuisten perhosten siivet ovat useilla lajeilla metallinkiiltoiset. Monet lajit sisältävät sinihappoa, jonka ne tuottavat itse ruumiissaan. Tämän seurauksena ne ovat itse yleensä immuuneja syanidiyhdisteille. Joidenkin alaheimojen aikuiset perhoset voivat myös tarvittaessa erittää myrkyllistä nestettä imukärsänsä tyveltä. Siivet ovat pituuteensa nhden kapeat. Imukärsä on yleensä hyvin kehittynyt, mutta huulirihmat eivät. Pistesilmät esiintyvät vain varsinaisten punatäplien alaheimossa. Chaetosemat puuttuvat. Koiraiden etusiiven subcostaalisuonen tyvellä on takasiipeen tarttuva, koukkumainen retinaculum-rakenne. Etummaisen raajaparin säärissä ei ole kannuksia. Keskimmäsen raajaparin säärissä on 2 ja takimmaisen 2 tai 4 kannusta.


title: Punatäpläperhoset

text: Toukat elävät ravintokasvilla vapaina ja niillä on 5 paria käsnäjalkoja. Ravintokasvit ovat yleensä ruohovartisia kaksisirkkaisia. Kotelo on kotelokopan sisällä maanpinnan yläpuolella, usein ravintokasvin varrella.


title: Punatäpläperhoset

text: Useimmat punatäpläperhoset elävät tropiikissa.


title: Moshe Greenberg

text: Moshe Greenberg (10. heinäkuuta 1928 – 15. toukokuuta 2010) oli yhdysvaltalainen juutalainen uskonnontutkija. Hän oli erikoistunut eksegetiikkaan.


title: Moshe Greenberg

text: Philadelphiassa syntynyt Greenberg sai tohtorinarvon Pennsylvanian yliopistosta vuonna 1954. Hänestä tuli rabbi New Yorkin Jewish Theological Seminarysta.


title: Moshe Greenberg

text: Greenberg opetti Pennsylvanian yliopistossa vuodesta 1964 ennen siirtymistään Jerusalemin heprealaiseen yliopistoon 1970. Hän julkaisi tieteellisten artikkeliensa ohella monia kirjoja. Hänelle myönnettiin Israel-palkinto vuonna 1994.


title: Petr Ginz

text: Petr Ginz (1. helmikuuta 1928 – 9. huhtikuuta 1944) oli tšekkiläinen poika, joka joutui natsiaikana juutalaisena ensin Theresienstadtiin, sitten Auschwitzin keskitysleirille. Hän kuoli kaasukammiossa vain 16-vuotiaana


title: Petr Ginz

text: Ginz syntyi Prahassa kahden esperantistin poikana ja oppi siten itse kielen puhujaksi. Hän toimitti keskitysleirillä "Vedem"-lehteä. Hänen päiväkirjansa ovat säilyneet, ja ne on julkaistu useilla kielillä.


title: Petr Ginz

text: Ginzin 14-vuotiaana piirtämä kuva maasta kuusta nähtynä otettiin "Columbia-sukkulan" turmalennolle, jolle osallistui ensimmäinen israelilainen astronautti Ilan Ramon. Petrin mukaan on nimetty 27. helmikuuta 2000 löydetty asteroidi 50413 Petrginz.


title: Johnny Griffin

text: John Arnold "Johnny" Griffin III (24. huhtikuuta 1928 Chicago, Illinois – 25. heinäkuuta 2008 Maprévoir, Ranska) oli yhdysvaltalainen tenorisaksofonisti. Hän soitti useiden maailmankuulujen jazzartistien kokoonpanoissa, mutta johti myös omaa yhtyettään. Lempinimensä "Little Giant" hän sai pienen kokonsa takia, hän oli vain 156 senttiä pitkä.


title: Johnny Griffin

text: Griffin aloitti uransa 18-vuotiaana Lionel Hamptonin yhtyeessä. Häntä on sanottu maailman nopeimmaksi saksofonistiksi.


title: Johnny Griffin

text: Griffin teki yhteistyötä muiden muassa Art Blakeyn, Thelonious Monkin, Nat Adderleyn, Dizzy Gillespien, Wes Montgomeryn, John Coltranen ja Eddie ”Lockjaw” Davisin kanssa.


title: Johnny Griffin

text: Griffin muutti vuonna 1963 Ranskaan ja vuonna 1978 Alankomaihin, jossa hän asui jonkin aikaa. Hän esiintyi Suomessa viimeksi Espoon April Jazzissa 2004.


title: Protogeneia

text: Protogeneia () oli kreikkalaisessa mytologiassa kahden eri naishahmon nimi:Nimen muita merkityksiä:


title: Peter Griffiths

text: Peter Harry Steve Griffiths (24. toukokuuta 1928 West Bromwich – 20. marraskuuta 2013) oli brittiläinen Konservatiivipuolueen poliitikko. Hän kouluttautui opettajaksi ja istui Smethwickin valtuustossa jo vuosina 1955–1963.


title: Peter Griffiths

text: Griffiths istui Yhdistyneen kuningaskunnan parlamentin jäsenenä vuosina 1964–1966 ja 1979–1997. Hänellä oli puolisonsa Jeannetten kanssa kaksi lasta.


title: Flanderin ympäriajo 2007

text: Flanderin ympäriajo 2007 oli järjestyksessään 91. Flanderin ympäriajo. Kilpailu käytiin 8. huhtikuuta 2007 Brüggestä Meerbekeen. 259 kilometrin reitillä oli 18 nousua ja kaikkiaan 22 mukulakivijaksoa.


title: Flanderin ympäriajo 2007

text: Lämpimässä säässä käytyä kilpailua oli ajettu 29 kilometriä, kun seitsemän miehen ryhmä irtosi pääjoukosta. Siihen kuuluivat José Vicente Garcia Acosta, Laurent Mangel, Enrico Franzoi, Maarten Tjallingii, Aleksandr Kušinski, Evert Verbist ja David Boucher. Ryhmä kasvatti eron pääjoukkoon parhaimmillaan 13 minuuttiin.


title: Flanderin ympäriajo 2007

text: Fabian Cancellara irtosi pääjoukosta Berendries'n nousun jälkeen noin 40 kilometriä ennen maalia saaden seurakseen Gert Steegmansin. He tavoittivat pian seitsemän kärkimiestä, jonka jälkeen Cancellara aloitti uuden hyökkäyksen. Pääjoukko pystyi kuitenkin tavoittamaan ryhmän. Seuraavaksi irtiottoa yrittivät Stuart O'Grady, Kevin Hulsmans, Johan Van Summeren, Michael Boogerd, Leif Hoste, Daniele Bennati ja Steegmans. Heitä lähtivät ajamaan takaa Paolo Bettini, Karsten Kroon ja Philippe Gilbert. Muurin nousun alkaessa, 17 kilometriä ennen maalia, kärjessä oli kuitenkin taas suuri ryhmä ajajia.


title: Flanderin ympäriajo 2007

text: Alessandro Ballan teki irtioton Muurin nousussa, joka on pituudeltaan vain 475 metriä, mutta maksimijyrkkyydeltään lähes 20 %. Vain Leif Hoste pystyi seuraamaan Ballania. Karsten Kroon ja Tomas Vaitkus yrittivät ajaa kärkikaksikkoa kiinni, mutta ero pysyi noin 15 sekunnissa. Viimeisellä kilometrillä Ballan ajoi edellä, kunnes Hoste aloitti kirinsä 150 metriä ennen maalia. Näytti jo siltä, että hän voittaa, mutta Ballan onnistui kuitenkin nousemaan aivan viime metreillä ohi. Luca Paolini sijoittui kolmanneksi.


title: Linda Spalding

text: Linda Spalding (o.s. Dickinson, s. 25. kesäkuuta 1943 Topeka, Kansas, Yhdysvallat) on kanadalainen kirjailija ja toimittaja. Hänen vanhempansa ovat Jacob Alan Dickinson ja Edith Senner. Hän asui Meksikossa ja Havaijilla ennen muuttoaan Torontoon 1982.


title: Linda Spalding

text: Hänellä on kaksi tytärtä, Esta ja Kristin Spalding ensimmäsiestä avioliitostaan valokuvaaja Philip Spaldingin kanssa. Linda Spalding on nykyisin naimisissa kanadalaisen kirjailijan Michael Ondaatjen kanssa. Linda, Esta ja Michael kuuluvat kirjallisen aikakausjulkaisun "Brickin" toimituskuntaa. Hänen veljensä oli arkkitehti Jacob Alan Dickinson (k. 1990)


title: Linda Spalding

text: Spalding on opettanut luovaa kirjoittamista Humber Collegen kirjailijakoulussa.


title: Arvonlisäys

text: Arvonlisäys eli arvonlisä on tuotetun hyödykkeen myyntihinnan sekä sen valmistukseen käytettyjen välituotteiden ostohinnan erotus. Arvonlisäys koostuu pääasiassa työntekijöiden palkoista, henkilöstösivukuluista ja poistoista: kirjanpidossa arvonlisäys koostuu täten suurelta osin kustannuksista. Käsite arvonlisäys kuvaa tuotannossa yrityksen aikaansaamaa arvon lisäystä. Sanaa ei taloustieteissä tule sekoittaa lisäarvoon, jota saatetaan yleiskielessä käyttää samasta asiasta.


title: Arvonlisäys

text: Perushintainen bruttoarvonlisäys saadaan seuraavasta yhtälöstä: tuotannon arvo + tuotetukipalkkiot - tavaroiden ja palvelujen ostot (muut kuin sellaisinaan jälleenmyytäviksi hankitut) +/- aineiden ja tarvikkeiden varastojen muutos - liikevaihtoon liittyvät tuoteverot, jotka eivät ole vähennyskelpoisia. Markkinahintainen bruttoarvonlisäys saadaan kun perushintaiseen arvonlisäykseen lisätään tuoteverot ja vähennetään tuotetukipalkkiot. Nettoarvonlisäys saadaan kun bruttoarvonlisäyksestä vähennetään poistot eli kiinteän pääoman kuluminen.


title: Arvonlisäys

text: Yritysten tilipäätöstiedoista voidaan laskea karkeasti kannattavuutta kuvaava "arvonlisäys" kun lasketaan yhteen käyttökate, yrityksen maksamat vuokrat ja henkilöstökulut. Määritystä vaikeuttaa, että usein yrityksen maksamia vuokria ei ilmoiteta tilipäätöstiedoissa, jolloin yrityksen maksamat vuokramenot joudutaan arvioimaan. Mikäli muuta lukua yrityksen maksamiin vuokramenoihin ei ole käytettävissä, pääomavaltaisessa teollisuudessa voidaan vuokramenona käyttää lukua 2,5 - 5 % yrityksen liikevaihdosta. Kun arvonlisäys jaetaan henkilöstökuluilla saadaan "työn vaihtosuhde" eli työntekijöiden tuottaman työn hyötysuhde, joka osoittaa kuinka paljon tehdystä arvonlisäyksestä jää henkilöstökulujen jälkeen muuhun käyttöön. Esim. Luku 1,52 tarkoittaa, että henkilöstö saa arvonlisäyksestä 1 euron ja yritykselle jää 52 senttiä. Jos tuottavuus nousee ja työn vaihtosuhde pysyy samana, niin kokonaisuudessaan molemmat saavat enemmän.


title: Arvonlisäys

text: Laskemalla vuoden aikana tuotettujen hyödykkeiden arvonlisäykset yhteen, saadaan muodostettua kansantalouden tuotannon arvo eli bruttokansantuote. Tätä kutsutaan arvonlisäysmenetelmäksi. Kaikkien tuottajien yhdessä aikaansaama perushintainen bruttoarvonlisäys muodostaa koko kansantalouden perushintaisen bruttoarvonlisäyksen. Laskemalla perushintaiset bruttoarvonlisäykset yhteen, saadaan tulokseksi perushintainen bruttokansantuote. Samalla tavoin laskemalla markkinahintaiset bruttoarvonlisäykset yhteen, saadaan tulokseksi markkinahintainen bruttokansantuote.


title: Arvonlisäys

text: Arvonlisäyksestä maksetaan arvonlisäveroa, joka on Suomessa yleisesti 24 prosenttia. Yritys lisää 24 prosenttia tuotteen verottoman hinnan päälle, jolloin saadaan verollinen hinta eli myyntihinta. Arvonlisävero siis nostaa tuotteen hintaa 24 prosenttia. Valmistuksessa käytettyjen välituotteiden hintojen sisältämät arvonlisäverot yritys vähentää omasta verotilityksestään, jotta arvonlisäveroa maksetaan vain arvonlisäyksestä. Periaate on selitetty tarkemmin pääartikkelissa esimerkin kera.


title: Nat Adderley

text: Nat(haniel) Adderley (25. marraskuuta 1931 – 2. tammikuuta 2000) oli yhdysvaltalainen kornetisti. Hän oli saksofonisti Julian Cannonball Adderleyn veli ja itsekin arvostettu jazzmuusikko.


title: Nat Adderley

text: Adderley työskenteli varhaisella urallaan veljensä kokoonpanossa, mutta jatkoi esiintymis- ja levytysuraansa tämän kuolemankin jälkeen. Hän teki yhteistyötä muiden muassa Lionel Hamptonin, J. J. Johnsonin, Ron Carterin, Sonny Fortunen, Johnny Griffinin, Antonio Hartin, Vincent Herringin ja Wes Montgomeryn kanssa.


title: Nat Adderley

text: Adderleyn tunnetuimpiin kappaleisiin lukeutuu "Work Song", jonka hän sekä sävelsi että levytti. Paul Butterfieldin yhtye teki siitä myös coverversion.


title: Nat Adderley

text: Adderley kuoli Floridassa diabeteksen komplikaatioihin 68-vuotiaana.


title: Nat Adderley

text: Nat Adderley Quintet esiintyi neljänä peräkkäisenä päivänä Pori Jazz -festivaaleilla 1990.


title: Genk

text: Genk on 66 037 asukkaan kaupunki Koillis-Belgiassa Flanderin alueella Limburgin provinssissa. Kaupunki on Limburgin teollisuuskeskus Antwerpenin ja Liègen yhdistävän Albertin kanavan varrella.


title: Genk

text: Genk sai luultavasti alkunsa kelttien kylästä, jonka asukkaat 900-luvulla käännytettiin kristinuskoon. Kaupungista on löytynyt tuolta ajalta peräisin olevan puukirkon perustukset. Ensimmäinen kirjallinen maininta Genkistä löytyy vuodelta 1108.


title: Genk

text: Genk oli vuosisatojen ajan tyypillinen kempeniläinen kylä, jonka asukasluku ei ylittänyt kahtatuhatta. Se kehittyi 1900-luvun alussa maatalouspaikkakunnasta teollisuuskaupungiksi, kun alueelta löydettiin hiiltä. Kaupunki alkoi todella kasvaa 1920-luvulla. Vielä vuonna 1920 siellä oli ollut hieman yli 5 000 asukasta, mutta vuonna 1930 niitä oli jo melkein 25 000. Vuonna 1967 asukkaita oli yli 65 000. 1966 Zwartbergin hiilikaivos suljettiin ja 1980-luvun lopussa näin tehtiin myös Winterslagin ja Waterschein kaivoksille.


title: Bill Frenzel

text: William Eldridge ”Bill” Frenzel (31. heinäkuuta 1928 St. Paul, Minnesota – 17. marraskuuta 2014 McLean, Virginia) oli yhdysvaltalainen republikaanisen puolueen poliitikko. Hän istui Minnesotan edustajainhuoneessa 1962–1970 ja lopulta Yhdysvaltain edustajainhuoneessa Minnesotan kolmannesta vaalipiiristä vuosina 1971–1991.


title: Bill Frenzel

text: Frenzel syntyi St. Paulissa, Minnesotassa, ja valmistui Dartmouth Collegesta. Hän palveli laivaston reservin luutnanttina Korean sodassa vuosina 1951–1954.


title: Bill Frenzel

text: Frenzel jatkoi uraansa kongressikausiensa jälkeenkin mm. Ripon Societyn puheenjohtajana, jona hän toimi aina vuoteen 2004. Japani myönsi hänelle vuonna 2000 Nousevan auringon ritarikunnan jäsenyyden ja Hamlinen yliopisto vuonna 2002 lain kunniatohtorin arvon.


title: Bill Frenzel

text: Frenzel kuoli syöpään kotonaan Virginian McLeanissa 86-vuotiaana 17. marraskuuta 2014.


title: Eläinrääkkäys

text: Eläinrääkkäys on ihmisen aiheuttamaa, eläimeen kohdistuvaa julmuutta tai eläimen tarpeetonta kärsimystä, kipua tai tuskaa. Teko on tahallista tai törkeästä huolimattomuudesta johtuvaa. Eläinrääkkäys luokitellaan rikokseksi ja siitä voidaan tuomita sakkoon tai vankeuteen. Lisäseuraamuksena on usein määräaikainen tai elinkautinen eläintenpitokielto.


title: Eläinrääkkäys

text: Suomen rikoslaissa käytetyt termit rikolliselle eläinten kaltoinkohtelulle ovat "eläinsuojelurikos", "törkeä eläinsuojelurikos" ja "lievä eläinsuojelurikos". Eläinsuojelulaki määrittelee lisäksi lievemmän, sakolla rangaistavan "eläinsuojelurikkomuksen".


title: Eläinrääkkäys

text: Eläinrääkkäys-ilmaisua käytetään usein myös silloin, kun eläintä ei hoideta kunnolla. Varsinaiseksi rääkkäykseksi luokitellaan vain eläimen tahallinen kidutus. Vuosittain Suomessa eläinsuojelurikoksista tuomitaan noin 40–60 henkeä.


title: Eläinrääkkäys

text: Eläinrääkkäystä ei ole määritelty rikokseksi kaikissa maissa, esimerkiksi Kiinassa ja Saudi-Arabiassa. Joissakin maissa voidaan matkailijoita ja muita katsojia viihdyttää ohjelmanumeroilla, jotka toisaalla luokiteltaisiin usein eläinrääkkäykseksi: esimerkiksi härkätaisteluita, kukkotappeluita ja rodeota.


title: Griselda Gambaro

text: Griselda Gambaro (s. 28. heinäkuuta 1928) on argentiinalainen kirjailija. Hänet tunnetaan varsinkin lukuisista näytelmistään, mutta hän on julkaissut myös romaaneja, esseitä ja novelleja.


title: Griselda Gambaro

text: Gambaro sai vuonna 1982 Guggenheim-stipendin.


title: Luettelo John Fogertyn kappaleista

text: Tämä on luettelo John Fogertyn omalla nimellään levyttämistä kappaleista aakkosjärjestyksessä.


title: Kuria

text: Kuria on Kiribatiin kuuluva atolli Gilbertsaarten pohjoisosassa yhdeksän kilometriä Aranukasta luoteeseen. Riutan ympäröimä atolli koostuu kahdesta saaresta, Buarikista ja Oneekesta. Saarten välissä on 20 metriä leveä kanava, jonka yli on rakennettu silta.


title: Kuria

text: Kurian pinta-ala 15,5 neliökilometriä ja asukkaita oli 1 046 vuonna 2015.


title: Ricky-Tick Records

text: Ricky-Tick Records oli vuosina 2003–2011 jazzia julkaissut suomalainen levy-yhtiö. Se perustettiin alunperin julkaisemaan klubeilla DJ-käyttöön tarkoitettuja 10- ja 12-tuumaisia vinyylilevyjä. Yhtiön perustajat olivat Antti Eerikäinen ja Tuomas Kallio. Ensimmäinen julkaisu oli tuolloin kuvitteellisen, studio-kokeiluna alkaneen The Five Corners Quintetin single Trading Eights / Blueprint (RT001, 2003), jota myytiin Euroopassa 4 000 kappaletta . Projektista kasvoi myöhemmin oikea livebändi, joka oli yhtiön lippulaiva, ja julkaisi kaksi studio- ja yhden livealbumin.


title: Ricky-Tick Records

text: Ensimmäinen yhtiön kokopitkä albumi oli The Five Corners Quintetin Chasin' The Jazz Gone By (RT007, 2005), joka julkaistiin LP- ja CD muodoissa ja jota myytiin 50 000 kappaletta. Yhtiö julkaisi lopulta noin 50 levyä, joista monet kuuluivat 2000-luvun ensimäisen vuosikymmenen kaupallisesti menestyneimpiin rytmimusiikin julkaisuihin. Omat soololevynsä julkaisivat mm. Jukka Eskola, Timo Lassy ja Teppo Mäkynen. Kotimaisten artistikiinnitysten lisäksi Ricky-Tickillä levytti kaksi ulkomaista kokoonpanoa: italialainen pianotrio LTC, sekä tanskalainen tuottaja/dj-projekti Povo.


title: Ricky-Tick Records

text: Ricky-Tick Records lopetti toimintansa äänitemarkkinoiden siirryttyä yhä enemmän kohti suoratoistoa. Viimeiseksi julkaisuksi jäi Kerkko Koskisen Trains & Letters (RT041, 2011). Vuodesta 2016 Antti Eerikäisellä on ollut uusi, pelkästään pienipainoksisiin vinyylijulkaisuihin keskittynyt levy-yhtiö, Grotto Editions.


title: Ricky-Tick Records

text: Ricky-Tick Big Band on saanut nimensä Ricky-Tick Recordsin mukaan. Alkujaan bändi koostui tässä levy-yhtiössä soittaneista artisteista.


title: Chris Crocker

text:
Chris Crocker (s. 7. joulukuuta 1987 Yhdysvallat) yhdysvaltalainen bloggaaja, joka on tunnettu useista mielipiteitä jakavista nettivideoistaan, joita hän aiemmin julkaisi YouTubessa (nyttemmin omilla kotisivuillaan). Osa videoista ovat leikkimielisiä ja puhdasta huumoria, mutta moni ottaa kantaa Crockeria itseään vaivaaviin yhteiskunnallisiin ongelmiin ja epäkohtiin, huumorin keinoin.
Crocker puhuu monissa videoissaan muun muassa homojen oikeuksista ja yhteiskunnallisesta asemasta. Hän itse on avoimesti homoseksuaali.


title: Chris Crocker

text:
Chris Crocker on salanimi, jonka takana hän on pitänyt oikean identiteettinsä ja tarkan kotipaikkansa salaisena.
Kesäkuun alussa 2008 hänen MySpace-videoitaan oli katsottu yli 46 miljoonaa kertaa.


title: Chris Crocker

text: Syyskuun 2007 "Leave Britney Alone" -videon seurauksena MTV:n vlog-uranuurtaja ja uutistyöntekijä Matt Sunbulli pyysi Crockeria tekemään videon MTV:n Internet-sivuille, ja videota näytettäisiin myös televisiossa. Crocker on sanonut toivovansa kehittyä näyttelijänuralla ja on suostunut kehittämään ideoita TV-ohjelmaan tuottaja Glenn Meehanin kanssa ja on tavannut MTV:n homo-teemaisen kanavan, LOGOn, edustajia. Variety-lehden mukaan Crocker on allekirjoittanut sopimuksen 44 Blue Productionsin kanssa omasta tosi-tv-sarjasta nimeltä "Chris Crocker's 15 Minutes More".


title: Chris Crocker

text: Lokakuussa 2007 Crocker avasi Fox Reality -kanavan "Reality Remix Really Awards" -tapahtuman. Crocker esiintyy Weezerin 23. toukokuuta 2008 julkaistulla musiikkivideolla "Pork and Beans".


title: Chris Crocker

text: Crocker on tehnyt myös homopornoa.


title: Valoa ikkunassa

text: Valoa ikkunassa on Laila Kinnusen esittämä mollissa kulkeva balladi, joka oli edustussävelmänä Suomen osallistuessa ensi kertaa Eurovision laulukilpailuihin vuonna 1961.


title: Valoa ikkunassa

text: Laulun on säveltänyt Eino Hurme ja sanoittanut Saukki. Kinnunen sijoittui kilpailussa kuudella pisteellä kymmenennelle sijalle kuudestatoista osallistujasta.


title: Tengeliönjoki

text: Tengeliönjoki on Tornionjoen sivujoki, joka laskee Tornionjokeen Aavasaksalla Ylitorniolla. Joki saa alkunsa Miekojärvestä Pellon ja Ylitornion rajoilla.


title: Tengeliönjoki

text: Tengeliönjoki on suosittu kalajoki, vaikka sen alajuoksulle rakennettu Portimokosken voimalaitos estääkin vaelluskalojen nousun Tornionjoesta. Saaliskaloja ovat muun muassa hauki, ahven, taimen, siika ja harjus.


title: Tengeliönjoki

text: Pituutta joella on noin 50 km.


title: Tengeliönjoki

text: Tengeliönjoessa on kolme voimalaitosta. Tengeliönjoki valjastettiin vesivoimakäyttöön vuonna 1923, kun Haapakosken voimalaitos rakennettiin joen alajuoksulle. Vanha voimalaitos on ollut käyttämättömänä siitä asti kun uusi Portimokosken voimalaitos otettiin käyttöön vuonna 1987.


title: Maiana

text: Maiana on Kiribatin Gilbertsaariin kuuluva atolli Tyynellämerellä. Se sijaitsee 28 kilometriä Tarawasta etelään.


title: Maiana

text: Maianan pituus on 14 kilometriä ja leveys 9,5 kilometriä. Atollin länsiosia reunustaa riutta. Asutus on keskittynyt saaren itä- ja pohjoisosiin 15,9 neliökilometrin alueelle. Asukkaita oli 1 982 vuonna 2015.


title: Napan piirikunta

text: Napan piirikunta () on San Franciscon lahden ympäristöstä pohjoiseen sijaitseva piirikunta Kaliforniassa, Yhdysvalloissa. Vuonna sen asukasluku oli 124 279. Piirikunnan pääkaupunki ("county seat") on Napa. Piirikunta on yksi Kalifornian alkuperäisistä piirikunnista, se perustettiin vuonna 1850 Kalifornian tullessa osavaltioksi. Osia piirikunnasta liitettiin Laken piirikuntaan vuonna 1861.


title: Napan piirikunta

text: Piirikunta tunnetaan erityisesti viinituotannostaan. Napa Valleyssä sijaitsee paljon viinitarhoja.


title: Napan piirikunta

text: Windows XP:n oletustaustakuva "Bliss" on Napan piirikunnasta.


title: Napa Valley

text: Napa Valley on viininviljelyalue Yhdysvalloissa Kaliforniassa Napan piirikunnassa. Siellä on yli 300 viinitarhaa. Se on ilmastollisesti, maantieteellisesti ja geologisesti suosiollinen viininviljelylle. Ensimmäinen kaupallinen viinitarha sinne perustettiin 1858.


title: Napa Valley

text: Laaksossa viljellään useita erilaisia rypäleitä: Sauvignon Blanc, Chardonnay, Pinot Noir, Zinfandel, Merlot ja Cabernet Sauvignon


title: Sitova välilyönti

text: Sitova välilyönti eli yhdistävä välilyönti (U+00A0, , NBSP) on erityinen tietokoneissa käytettävä sanaväli, jota seuraava sana pysyy aina samalla rivillä edeltävän sanan kanssa. Tavallisen välilyönnin kohdalle tietokone voi tekstiä rivittäessään tarvittaessa sijoittaa rivinvaihdon, mutta sitovan välilyönnin yhdistämiä sanoja (tai merkkejä) on käsiteltävä erottamattomana kokonaisuutena, joten jos rivin lopussa ei ole tarpeeksi tilaa jälkimmäiselle osalle, koko yhdistelmä siirtyy seuraavalle riville.


title: Sitova välilyönti

text: Sitova välilyönti näyttää periaatteessa aivan samalta kuin tavallinen välilyönti. Käytännössä eroja voi tosin ilmetä, jos teksti typografisesti tasataan sekä vasemmasta että oikeasta reunasta; tasauksen yhteydessä kaikki samalla rivillä olevat sanavälit tarvittaessa hieman levenevät, mutta sitovan välilyönnin jotkin sovellusohjelmat jättävät leventämättä.


title: Sitova välilyönti

text: Sitova välilyönti sisältyy Latin 1 -merkistöön, joten teknisesti se on käytettävissä aina, kun esimerkiksi ä- ja ö-kirjaimetkin ovat käytettävissä.


title: Sitova välilyönti

text: Sitovaa välilyöntiä on tarkoituksenmukaista käyttää tavallisen välilyönnin sijasta sellaisten sanojen tai merkkien välissä, joista ensimmäinen vaikuttaisi jotenkin orvolta rivin lopussa tai jälkimmäinen vaillinaiselta rivin alussa. Sitova välilyönti on paikallaan etenkin seuraavanlaisissa tilanteissa (näissä esimerkeissä sitovat välilyönnit on erikseen varjostettu, jotta ne erottuisivat tavallisista välilyönneistä):Sitovan välilyönnin lisäksi Unicode-merkistössä on muitakin samankaltaisia erikoismerkkejä. Sitova ohuke (U+202F, , NNBSP) on tavallista välilyöntiä kapeampi, ja siksi se voisi olla typografisesti tyylikkäämpi vaihtoehto esimerkiksi lukujen tuhaterottimeksi (esim. 65 536). Kaikki selaimet eivät kuitenkaan osaa kunnolla käsitellä sitovaa ohuketta, vaan se saattaa näyttää yhtä leveältä kuin sitova välilyönti. Pahimmassa tapauksessa selain ei ehkä edes tunnista sitovaa ohuketta, vaan näyttää sen paikalla jonkinlaisen korvikemerkin.


title: Sitova välilyönti

text: Numerovälilyönti (U+2007, ) on yleensä tavallista välilyöntiä leveämpi, sillä sen leveys vastaa fonttiin sisältyvien numeromerkkien leveyttä. Se on lähinnä tarkoitettu käytettäväksi allekkain lueteltavissa numerosarjoissa, joiden halutaan pysyvän täsmälleen samanlevyisinä keskenään. Numerovälilyönti on kuitenkin esimerkiksi tuhaterottimeksi usein häiritsevän leveä, ja lisäksi se voi sitovan ohukkeen tavoin joissain tilanteissa aiheuttaa teknisiä ongelmia.


title: Sitova välilyönti

text: Erikoistapaus on leveydetön sitova merkki, joka on itsessään näkymätön mutta jolla voidaan tarvittaessa varta vasten estää rivinvaihto jossain tietyssä kohdassa. Tällaisia merkkejä on Unicodessa itse asiassa kaksi, sillä alkuperäistä leveydetöntä yhdistävää välilyöntiä (U+FEFF, , ZWNBSP) käytetään nykyään ensisijaisesti teknisenä tavujärjestyksen osoittimena eräissä Unicoden merkistökoodauksissa. Käytännössä se yhä käy myös sitovaksi merkiksi, vaikka periaatteessa tähän tarkoitukseen suositellaan pikemminkin sanayhdistintä (U+2060, , WJ). Sanayhdistintä puolestaan ei pidä sekoittaa leveydettömään yhdistimeen (U+200D, , ZWJ), jota ei ole tarkoitettu rivinvaihdon estämiseen, vaan erityisesti arabialaiselle sekä etelä- ja kaakkoisaasialaisille kirjoitusjärjestelmille ominaisten ligatuurien muodostamiseen.


title: Sitova välilyönti

text: Sellaisilla tietokoneilla, joissa on käytössä laajennettu suomalainen näppäimistö, sitova välilyönti voidaan kirjoittaa pitämällä alhaalla AltGr-näppäintä, samalla kun painetaan välilyöntinäppäintä:


title: Sitova välilyönti

text: Monissa tekstinkäsittelyohjelmissa, kuten Microsoftin Wordissä ja Openofficen Writerissa, sitova välilyönti voidaan tuottaa myös pitämällä alhaalla Ctrl-näppäintä yhdessä vaihtonäppäimen kanssa, samalla kun painetaan välilyöntinäppäintä:


title: Sitova välilyönti

text: HTML-kuvauskielessä sitova välilyönti on tuotettavissa kirjoittamalla koodiin normaalin välilyönnin sijasta nimiviittaus codice_1 tai Unicode-tunnukseen perustuva numeerinen merkkiviittaus.


title: Sitova välilyönti

text: Sitovan merkin sijasta voidaan HTML-koodissa käyttää tyyliohjetta codice_2, joka estää epätoivottavat rivinvaihdot tietyn elementin sisällä. Jotkin selaimet esimerkiksi sallivat rivinvaihdon aina ennen aloittavaa sulkumerkkiä tai lopettavan sulkumerkin perässä, joten sellainen vaihtoehtoisia muotoja yhdistelevä ilmaus kuin "vilkas(tut)taa" voi yllättävästi katketa sulkeiden kohdalla. Tämä voidaan estää upottamalla koko sana "span"-elementtiin, johon liitetään rivinvaihdot estävä tyyliohje:


title: Sitova välilyönti

text: Tämä on hieman kömpelöä, mutta usein teknisesti turvallisempi vaihtoehto kuin leveydetön sitova merkki, joka voisi jossain tilanteessa aiheuttaa toisenlaisia yllätyksiä.


title: Camp Century

text: Camp Century oli Yhdysvaltain armeijan tieteellinen tukikohta Grönlannin mannerjäätiköllä noin 200 kilometriä Yhdysvaltain ilmavoimien Thulen lentotukikohdasta itään. Asema oli toiminnassa vuosina 1959–1966. Virallisesti asema oli tutkimusasema, jonka tehtävinä oli rakennuusteknisten ja tieteellisten tutkimusten tekeminen. Aseman todellinen luonne oli kuitenkin sotilaallinen.


title: Camp Century

text: 1958 aloitettiin kuitenkin rakentamaan kokonaista "jäänalaista kaupunkia", jossa oli tarkoitus testata miten jään alle voitaisiin sijoittaa mm. ydinohjustunneleita ja laukaisualustoja.


title: Camp Century

text: Noin kahdensadan hengen tutkimusasema rakennettiin puoliksi jään sisään. Erikoisrakenteisilla koneilla kaivettiin jäähän ojamaiset syvennykset, jotka peitettiin holvimaisilla teräskatoilla. Rakennelmasta tuli tunneliverkosto, kun se hautautui lumeen.Tunneleihin tuotiin muun muassa valmiita, osina siirrettäviä puurakennuksia. Kolmen kilometrin pituinen tunneliverkosto valmistui vuonna 1959 lopulta kahdeksan metrin syvyyteen jään alle.


title: Camp Century

text:
Tukikohdan lämpö ja sähkö tuotettiin ydinvoimalla. Voimala oli myös maailman ensimmäinen liikuteltava ydinreaktori. Asemalla oli muun muassa sairaala, laboratorioita, elokuvateatteri, pesula, parturi, kauppa, kirjasto ja kappeli.
Asemalla tutkittiin lumen ja jään rakennetta sekä tehtiin säähavaintoja. Siellä otettiin myös ensimmäinen Grönlannista saatu koko jään paksuinen jääkairausnäyte, jollaisesta voi tutkia muun muassa vanhoja lämpötilojen muutoksia. Kyseistä yli kilometrin pituista jäänäytettä käytetään yhä tutkimustarkoituksissa.


title: Camp Century

text: Suomalaissyntyinen Yhdysvaltain maavoimien majuri Antero Havola (1911-1998) osallistui vuonna 1958 aseman rakennustöihin. Hän johti rekijunakomppaniaa, joka kuljetti aseman rakennustarvikkeet rannikolta sisämaahan.


title: Camp Century

text: Camp Century ei ollut pelkästään tutkimusasema vaan se liittyi Yhdysvaltain armeijan huippusalaiseen "Operation Iceworm"iin eli "Operaatio jäämatoon", jolla Yhdysvallat pyrki kohentamaan iskukykyään Neuvostoliittoa vastaan kylmän sodan aikana.


title: Camp Century

text:
Suunnitelmiin kuului mm. ydinohjusten sijoittaminen Grönlantiin. Vaikka Camp Centuryn tukikohdan rakentamiselle oli Tanskalta lupa Iceworm-hanketta ei paljastettu edes Grönlannin tuolloiselle siirtomaaisäntämaalle Tanskalle. Tarkoituksena oli rakentaa myöhemmin laaja, jopa 4000 kilometrin jäätunneliverkosto, johon sijoitettaisiin jopa 600 keskimatkan ydinohjusta 4 000 kilometrin pituiseen tunnelijärjestelmään kymmenkunta metriä jään pinnan alle.
Ydinohjukset olisivat olleet suunnattuina Neuvostoliittoa vastaan. Koko jäänalaista järjestelmää olisi ollut operoimassa jopa 11 000 henkilöä. Operation Iceworm:ia ei kuitenkaan koskaan toteutettu todettujen teknisten ongelmiensa takia, sillä ydinohjusten laukaisualustaksi tunnelit huomattiin pian liian epävakaiksi jään liikkeiden takia.


title: Camp Century

text:
Asemalla asuttaessa huomattiin, että oli tarpeellista korjata jatkuvasti tunnelien seiniä, koska ne muuttivat muotoaan ajan mukana.
Asema hylättiin vuonna 1966, koska jää liikkui ja alkoi turmella asemaa asuinkelvottomaksi. Se oli melko nopean jään virtauksen alueella. Mannerjäätikkö virtaa kymmeniä senttimetrejä vuodessa oman painonsa ansiosta, kun uusi lumi kasautuu ajan mukana jääksi. Kun Yhdysvaltain armeijan edustajat kävivät paikalla vuonna 1969, asema oli jo pahoin rikkoutunut. Nyt jää lienee tunkeutunut kaikkiin aseman tunneleihin. Camp Centuryn porausten mukaan jää liikkuu siellä noin 1000 m:n syvyyteen asti nopeudella 3 m/vuosi, ja loput noin 390 metriä hidastuen nollaan tai melkein nollaan.


title: Camp Century

text: Loppuaikoinaan vuodesta 1964 Camp Centurya käytettiin vain harvoin. Vuonna 1967 ydinreaktori vietiin myös sotilaiden toimesta pois. Tunneleihin jäi silti yli 200 000 litraa dieselpolttoöljyä sekä tuntematon määrä radioaktiivista ydinjätettä, jonka oletettiin säilyvän turvallisesti jään alla ikuisesti.


title: Camp Century

text: Vuonna 2016 julkaistun tutkimuksen mukaan ovat tunneliverkoston jäljelle jääneet rakenteet kuitenkin hiljalleen paljastumassa jään sulaessa niiden ympäriltä ilmastonmuutoksen takia. Camp Centuryssa sijaitsee 55 hehtaarin alalla erilaisia jätteitä, jotka ovat tutkimuksen mukaan 35 metrin syvyydessä sataneen lumen lisättyä jään paksuutta vuosien varrella. On laskettu, että lumipeite kasvaa vielä jonkin aikaa mutta jo vuoden 2090 jälkeen jääpeite alkaisi sulamaan nopeammin kuin lisälunta sataa. Kun jää on sulanut riittävästi tulevat jätteet taas esiin ja edessä on vakavia ympäristöongelmia niiden vähitellen tullessa esiin ja joutuessa mereen. Jää voi myös sulaa nopeammin kuin on laskettu mikäli ilmastonmuutos kiihtyy nykyisestä.


title: Camp Century

text:
Nykyisellä ilmaston lämpenemistahdilla Camp Centuryn ydinjätteet saattavat tulla esiin jo alle parinsadan vuoden kuluttua.
Todennäköisesti niiden poistamiseen ryhdytään vasta niiden tultua lähes esiin jään alta, sillä kaikki toimenpiteet jätteen poistamiseksi ennen tätä olisivat todennäköisesti liian kalliita ja teknisesti haastavia suorittaa.


title: Camp Century

text: Lisäongelmia tuottavat vastuukysymykset. Vaikka jätteet ovatkin USA:n aiheuttamia, sijaitsevat ne kuitenkin Tanskan maaperällä ja nykyisin lisäksi Grönlannin itsehallintoalueella. Jätteet myös dumpattiin USA:n 1960-luvulla vallassa olleen hallituksen päätöksellä. Kansainvälisen ympäristölainsäädännön mukaan voi olla monimutkaista selvittää kenen tehtäväksi jää lopulta korjata jätteet pois.


title: Nokia 2310

text: Nokia 2310 on Nokian matkapuhelin, joka julkaistiin maaliskuussa 2006. Puhelin on peruspuhelin värinäytöllä ja FM-radiolla. Puhelimessa on esiasennettuna 3 peliä, jotka ovat: Nature Park, Snake Xenzia ja Bounce. Akkutyyppi: BL-5C Sisältää yhden SIM-kortti paikan. Puhelimesta on saatavilla 3 eri värimallia: Oranssi, Sininen ja Valkoinen. Puhelimessa on integroitu (sisäänrakennettu) kaiutin.


title: Nokia 2310

text: Nokia 2310 on paranneltu versio Nokia 2300 puhelimesta.


title: Fyleus

text: Fyleus oli kreikkalaisessa mytologiassa Eliin kuninkaan Augeiaan poika. Hänen isänsä karkotti hänet Efyrasta sen jälkeen kun hän oli puolustanut Heraklesta kiistassa Augeiaan tallien puhdistamisesta. Fyleuksesta tuli myöhemmin kuningas Herakleen surmattua Augeiaan kostoksi jäämättä saaneesta palkasta ja nostettua hänet kuninkaaksi. Toisen version mukaan hän perusti siirtokunnan Dolikheen.


title: Fyleus

text: Fyleus oli Megeen isä, jonka hän sai joko Timandran tai Ktimenen kanssa.


title: Hilary Masters

text: Hilary Masters (3. helmikuuta 1928 Kansas City, Missouri – 14. kesäkuuta 2015 Pittsburgh, Pennsylvania) oli yhdysvaltalainen kirjailija. Hän syntyi Kansas Cityssä kirjailija Edgar Lee Mastersin ja Ellen Frances Coyne Mastersin poikana.


title: Hilary Masters

text: Masters opiskeli Davidson Collegessa vuosina 1944–1946, palveli Yhdysvaltain laivastossa 1946–1947 ja valmistui Brownin yliopistosta vuonna 1952.


title: Hilary Masters

text: Masters julkaisi useita romaaneja, novelleja ja esseitä, mutta myös tietokirjallisuutta. Hän opetti kirjoittamista useissa yliopistoissa; vuonna 1983 hänestä tuli Carnegie Mellon -yliopiston englannin professori Pittsburghissa.


title: Hilary Masters

text: Masters kuoli 87-vuotiaana kotonaan Pittsburghissa 14. kesäkuuta 2015.


title: Tipi-tii

text: Tipi-tii on Marion Rungin esittämä, Suomen toinen edustussävelmä Eurovision laulukilpailuissa.


title: Tipi-tii

text: Vuoden 1962 Eurovision laulukilpailun Suomen karsinnoissa valittiin sävelmä ja sävelmälle esittäjä, mikä poikkeaa nykyisestä käytännostä, jonka mukaan jokainen artisti esittää oman sävellyksensä. Finaaliin valittiin postikorttiäänestyksellä neljä laulua kahdeksasta jatkoon, ja näistä voittajan valitsivat alueraadit. Marionin lisäksi toinen vaihtoehto esittäjäksi oli Kai Lind, mutta voittaja valittiin liki yksimielisesti.


title: Tipi-tii

text: Luxemburgissa pidetyssä loppukilpailussa Suomen nuori, 16-vuotias edustaja, Marion sijoittui laulullaan suhteellisen hyvin seitsemänneksi, Norjan 1 pisteellä sekä Yhdistyneen kuningaskunnan 3:lla pisteellä.


title: Tipi-tii

text: Silloisissa lehdistöarvioissa ”Tipi-tiitä” kehuttiin poikkeuksellisen iloiseksi suomalaisiskelmäksi, mitä pidettiin hyvänä kansainvälisille markkinoille pyrittäessä.


title: Lena Nyman

text: Anna Lena Lisabet Nyman (23. toukokuuta 1944 – 4. helmikuuta 2011) oli ruotsalainen näyttelijä. Hän aloitti uransa lapsena ja nousi 1960-luvun lopussa maineeseen rooleillaan Vilgot Sjömanin elokuvissa "Olen utelias – keltainen" ja "Olen utelias – sininen".


title: Lena Nyman

text: Nyman esiintyi muun muassa elokuvissa "Päästäkää vangit irti – on kevät!" (Tage Danielsson, 1975) ja "Syyssonaatti" (Ingmar Bergman, 1978).


title: Lena Nyman

text: Nyman voitti parhaan naispääosan Guldbagge-palkinnon vuonna 1968. Hän on esiintynyt myös teatterissa ja laulanut.


title: Kuparinen

text: Kuparinen on suomenkielinen sukunimi. Väestörekisterikeskuksen mukaan sukunimen haltijoita on ollut 3 040 (29.9.2012).


title: Karlan kraatteri

text: Karlan kraatteri Tatarstanissa Venäjällä syntyi asteroiditörmäyksessä. Ehkä plioseenikaudella noin viisi miljoonaa vuotta sitten tapahtunut törmäys synnytti 10 km:n läpimittaisen kraatterin.


title: Pentti Järvinen (käsikirjoittaja)

text:
Pentti Juhani Järvinen (s. 5. helmikuuta 1946 Hämeenlinna), suomalainen kirjailija, tv-toimittaja, käsikirjoittaja ja ohjaaja. Järvisen tuotantoon kuuluu tv-ohjelmia, näytelmiä, kuunnelmia, käännöksiä, sketsikäsikirjoituksia sekä pakinoita. Hän kirjoitti 23 vuoden ajan viikoittain pakinan Helsingin Sanomiin nimimerkillä "Toinen mies" (1989–2012).
Järvisen lapsuuskodin pihapiirissä Hämeenlinnan keskustassa sijaitsi sanomalehti Hämeen Kansan kirjapaino ja toimitus. Kadun puolella Järvisen isä johti Työväen säästöpankin konttoria ja äiti myi Marimekkoa hämeenlinnalaisille. Pojasta tuli jo kouluvuosina Hämeen Kansan taidekriitikko ja kesätoimittaja.


title: Pentti Järvinen (käsikirjoittaja)

text: Koulunkäynti Hämeenlinnan lyseossa jäi kakkoseksi ensin pikaluistelulle, sitten kirjoittamiselle, kirjallisuudelle ja teinikuntatoiminnalle. Päästyään ylioppilaaksi ja selvittyään armeijasta RUK:n kurssijulkaisun päätoimittajana Järvinen aloitti Turun yliopistossa kirjallisuustieteen, sosiologian ja filosofian opinnot. Hän valmistui filosofian maisteriksi 1977.


title: Pentti Järvinen (käsikirjoittaja)

text: Toimittajan töitä Järvinen teki lukiovuosistaan lähtien mm. Hämeen Kansassa, Aamulehdessä ja Turun alueradiossa. Vuonna 1974 hän siirtyi Turusta Helsinkiin TV 1:n ajankohtaistoimitukseen. A-studiosta hän siirtyi vuonna 1977 TV 1:n viihdetoimitukseen. Tältä ajalta tunnetuimpia töitä ovat "Hepskukkuu", "Hukkaputki" ja "Akkulaturit", joissa Järvinen toimi sekä käsikirjoittajana että ohjaajana. Vuoden 1985 jälkeen hän toimi TV 1:ssä ohjaaja-tuottajana teatteritoimituksessa, taidelinjan Profiktio-projektissa, Mediapajassa, Draama 2001 -projektissa ja Draama+-projektissa. Vuonna 2002 Järvinen siirtyi radioviihteen päälliköksi ja vuonna 2007 Yle VISIOn kehityspäälliköksi. Hän jäi eläkkeelle Yleisradiosta vuonna 2008.


title: Pentti Järvinen (käsikirjoittaja)

text: Pentti Järvisen poika Atte Järvinen (s. 1975) tunnetaan mm. tv-sarjojen "Pasila" ja "Ihmisten puolue" ohjaajana ja käsikirjoittajana.


title: Tom tom tom

text: Tom tom tom on iskelmä, jolla Marion Rung edusti Suomea vuoden 1973 Eurovision laulukilpailussa Luxemburgissa. Kappaleen on säveltänyt ja sanoittanut Rauno Lehtinen. Marion sijoittui kappaleella kuudennelle sijalle 93 pisteellä. Siitä tuli Suomen piste-ennätys noin kolmen vuosikymmenen ajaksi.


title: Tom tom tom

text: Marion esiintyi ensimmäisenä, ja äänentoistossa olleen vian takia saliyleisö ei kuullut laulua lainkaan. Marion esitti laulunsa kuitenkin moitteettomasti alusta loppuun, vaikka odotti koko ajan ohjaajan keskeyttävän esityksen.


title: Tom tom tom

text: Marion on myös ainoa viisulaulaja, joka on aloittanut Euroviisufinaalin kahdesti samassa paikassa pidetyssä kilpailussa. Myös vuoden 1962 loppukilpailu pidettiin Luxemburgissa, ja Marion esitti ”Tipi-tiinsä” sielläkin ensimmäisenä.


title: Tom tom tom

text: Vuonna 1973 Marionia pidettiin erittäin sopivana Suomen Euroviisuedustajana kansainvälisen kokemuksensa ja juutalaistaustansa takia. Myös Rauno Lehtinen tunnettiin eurooppalaistyylisenä säveltäjänä, ja hän itsekin sanoi säveltäneensä kappaleen juuri eurooppalaista makua tavoitellen: ”Suomessa kovasti suosittu slaavilainen molli ei kerta kaikkiaan mene Keski-Euroopassa.”


title: Elgygytgyn

text: Elgygytgyn () on Koillis-Venäjällä Tšuktšien niemimaalla sijaitseva järvi. Se on suuren asteroidin törmäyksessä syntyneen kraatterin keskus. Järven läpimitta on 15 kilometriä ja kraatterin 18 kilometriä. Järvi on 170 metriä syvä.


title: Elgygytgyn

text: Muodostuman on 3,6 miljoonaa vuotta vanha. Jääkaudet eivät ole muokanneet kraatteria, joten sen 400 metriä paksut kerrostumat kiinnostavat tutkijoita ilmastoarkistona.


title: Elgygytgyn

text: Elgygytgynissä elää kolme nieriälajia, joista endeeminen "Salvethymus svetovidovi" on sijoitettu omaan sukuunsa.


title: Belojarskin piiri

text: Belojarskin piiri () on kunnallispiiri Hanti-Mansian autonomisen piirikunnan luoteisosassa, Venäjällä. Piirin pinta-ala on 41 650 neliökilometriä ja sen asukalusku oli vuoden 2010 väestönlaskennassa 30 049. Piirin hallinnollinen keskus on Belojarskin kaupunki.


title: Kontakti-sarja

text: Kontakti-sarja on K-ryhmään kuuluneen kustannusyhtiön Kauppiaitten Kustannuksen julkaisema kirjasarja, jossa ensimmäisen kerran vuonna 1970 julkaistiin kilpailun pohjalta nuorten kirjoittajien kirjoja. Nuorimmat kirjailijat olivat 11-vuotiaita. Kontakti-sarja sai Valtion kirjallisuuspalkinnon 1971.


title: Kontakti-sarja

text: Ajatuksen nuorten tekemästä kirjasarjasta sai vuonna 1969 Kauppiaitten Kustannuksen siloinen toimitusjohtaja Timo Kontula. Hänestä monet aikuiset yrittivät silloin puhua lasten ja nuorten äänellä yhteiskunnassa, joten hän ehdotti äänen antamista nuorille itselleen. Kontakti-sarjasta syntyi alun perin 75 pienoisromaanin kokoelma.


title: Kontakti-sarja

text: Vuonna 1987 Kauppiaitten Kustannus julisti 75-vuotisjuhlansa kunniaksi uuden kirjoituskilpailun vuoden 1969 jälkeen syntyneille tarkoituksenaan jatkaa sarjaa. Palkintolautakuntaan kuuluivat kriitikko Kerttu Manninen, jo ensimmäisen kilpailun järjestämisessä mukana ollut "Pirkka"-lehden päätoimittaja Osmo Lampinen, kirjastonhoitaja Anu Turunen, ensimmäisessä kilpailussa julkaissuksi tullut toimittaja Esa Kero ja kustantajan osastopäällikkö Timo Nurmiluoto. Valtaosa käsikirjoituksista tuli tytöiltä.


title: Kontakti-sarja

text: Kontakti-sarjassa ensimmäisen kirjansa ovat julkaiseet muun muassa:


title: Britannian armeija

text: Britannian armeija () on Yhdistyneen kuningaskunnan asevoimien maavoimat. Ne muodostettiin Englannin ja Skotlannin kuningaskuntien sulautuessa Yhdistyneeksi kuningaskunnaksi vuonna 1707. Uusi brittiarmeija koostui aiemmista Englannin ja Skotlannin rykmenteistä. Armeijaa johti War Office, vuodesta 1963 lähtien puolustusministeriö.


title: Britannian armeija

text: Huhtikuussa 2007 brittiarmeijan miesvahvuus oli noin 101 310 miestä ja tämän luvun lisäksi Territoriaaliarmeijaan kuului 38 460 miestä.


title: Britannian armeija

text: Erona maan asevoimien muihin haaroihin, kuten laivastoon tai ilmavoimiin, armeijan nimeen ei liitetä sanaa "kuninkaallinen" (). Tästä huolimatta monet perinteiset rykmentit ja joukot on nimetty kuninkaallisiksi.


title: Britannian armeija

text: Armeijaa johtaa yleisesikunnan päällikkö. Tehtävässä on kesäkuusta 2018 lähtien toiminut kenraali Mark Carleton-Smith.


title: Kasvin muodonmuutos

text: Kasvin muodonmuutos ("Versuch die Metamorphose der Pflanzen zu erklären") on Johann Wolfgang von Goethen kirjoittama tieteellinen essee.


title: Kasvin muodonmuutos

text: Kasvin muodonmuutos oli uraauurtava teos, sillä Goethe teki ensimmäisinä havaintoja lehtien homologisista rakenteista. Hän tutki kasveja sirkkalehdistä yhteyttäviin lehtiin ja kukkien terälehtiin. Vaikka brittiläinen biologi Richard Owen käyttikin ensimmäisenä termiä homologia vuonna 1843, niin Goethe oli kuitenkin tehnyt samat huomiot jo noin 50 vuotta aiemmin.


title: René Vogn

text: René Vogn (s. 25. helmikuuta 1981 Svendborg Tanska) on tanskalainen pistooliampuja ja maailmanmestari.


title: René Vogn

text: René Vogn saavutti MM-kilpailuissa Lahdessa 2002 henkilökohtaisen maailmanmestaruuden 25 m vakiopistoolilla tuloksella 580. Hän joutui uusimaan mestaruudesta israelilaisen Alexander Danilovin kanssa. Danilov ampui 137 pistettä, mutta Vogn ampui kaksi pistettä paremmin ja vei maailmanmestaruuden.


title: Wittgenstein (elokuva)

text: Wittgenstein on englantilaisen Derek Jarmanin ohjaama elokuva Ludwig Wittgensteinin elämästä. Elokuva on dramatisointi ja ottaa taiteellisia vapauksia, jonka vuoksi se luokitellaan fiktioksi.


title: Wittgenstein (elokuva)

text: Elokuvan maailmanensi-ilta oli vuoden 1993 Berliinin elokuvajuhlilla. Elokuva voitti juhlien parhaan kokoillan elokuvan Teddy-palkinnon.


title: Wittgenstein (elokuva)

text: Wittgensteinin Suomen-ensi-ilta oli 12. marraskuuta 1993 elokuvateatteri Illusionissa. Yleisradio esitti elokuvan televisiossa 18. toukokuuta 1997.


title: Wittgenstein (elokuva)

text: "Video-oppaassa" vuodelta 1994 Olavi Similä sanoo elokuvan sisältävän tyyliä, taitoa, filosofiaa ja ironiaa samassa paketissa. Hän antaa "Wittgensteinille" kolme tähteä viidestä, mikä vastaa sanallista arviota ”hyvä”.


title: Moments with Kim Brown

text: Moments with Kim Brown on kokoelmalevy, joka sisältää tunnettujen suomalaisartistien tulkintoja vanhoista The Renegades -yhtyeen hiteistä. Levy tehtiin kunnianosoituksena Renegades-solisti Kim Brownille tämän menetettyä äänensä keväällä 2005 kurkkusyöpäleikkauksen seurauksena. Brown esiintyy silti itsekin parilla kappaleella. Levy julkaistiin vuonna 2005.


title: Järvenpään kirkko

text: Järvenpään kirkko on vuonna 1968 valmistunut Erkki Elomaan suunnittelema kirkko Järvenpään keskustassa vanhan kirkon vieressä. Tyyliltään se edustaa betonibrutalismia, ja siinä on yhteensä 625 istumapaikkaa. Kirkossa on myös 30-paikkainen kappeli.


title: Järvenpään kirkko

text: Kirkko on suojeltu vuonna 2004 Museoviraston esityksestä 1960-luvun arkkitehtuurin esimerkkinä.


title: Järvenpään kirkko

text: Kirkon kellot on valmistettu Itävallassa, ja niiden kuusi eri sävelmää on säveltänyt Joonas Kokkonen. Alttarin krusifiksi on douglaskuusta, ja sen on veistänyt Erkki Eronen.


title: Järvenpään kirkko

text: Järvenpään kirkko on äänestetty Suomen rumimmaksi kirkoksi Kotimaa-lehdessä vuonna 2009.


title: Itkonen

text: Itkonen on suomenkielinen sukunimi. Väestörekisterikeskuksen mukaan sukunimen haltijoita oli Suomessa 1.10.2012 elossa 1 651.


title: Itkonen

text: Tunnettuja Itkonen-nimisiä henkilöitä:


title: PC (täsmennyssivu)

text: PC tai pc voi tarkoittaa ainakin seuraavia asioita:


title: Alexander Danilov

text: Alexander Danilov (s. 10. marraskuuta 1969 Moskova, Neuvostoliitto) on israelilainen pistooliampuja.


title: Alexander Danilov

text: Danilov saavutti MM-kilpailuissa Lahdessa 2002 hopeaa 25 m vakiopistoolissa tuloksella 580. Hän pääsi uusimaan maailmanmestaruudesta mutta hävisi uusinnassa tanskalaiselle René Vognille kahdella pisteellä ammuttuaan 137 pistettä.


title: Ludolf von Alvensleben

text: Ludolf-Hermann Emmanuel Georg Kurt Werner von Alvensleben, ”Bubi” (17. maaliskuuta 1901 Halle, Saksa – 17. maaliskuuta 1970) oli SS-Gruppenführer ja poliisin kenraaliluutnantti natsi-Saksassa.


title: Ludolf von Alvensleben

text: Ludolf von Alvensleben syntyi aatelissukuun. Hänen isänsä Ludolf von Alvensleben oli preussilainen kenraalimajuri. Vuonna 1918 hän liittyi kadetiksi 10. magdeburgilaiseen husaarirykmenttiin, mutta ei ehtinyt ensimmäisen maailmansodan rintamille. Sodan jälkeen Alvensleben oli mukana vapaajoukkojen ("Freikorps") toiminnassa ja Stahlhelm-Bundissa.


title: Ludolf von Alvensleben

text: Alvensleben liittyi kansallissosialistiseen puolueeseen ja SA-joukkoihin vuonna 1929. SA-joukoissa Alvensleben oli aktiivinen. Hän ehti saada yhteensä 11 rangaistusta toisiin puolueisiin ja kansanryhmiin kohdistetusta vahingonteoista. Näitä rangaistuksia hän istui yleensä Eislebenin vankilassa. 1930-luvun alun katutappeluissa kommunistien kanssa Alvensleben haavoittui kolmesti. Hän erosi SA-joukoista helmikuussa 1932 osallistuakseen vaaleihin päästäkseen Preussin valtiopäivien jäseneksi, mutta ei saanut riittävää kannatusta.


title: Ludolf von Alvensleben

text: Natsit nousivat valtaan tammikuussa 1933. Alvenslebenista tuli kansallissosialistisen puolueen aluetarkastaja. Helmikuussa Alvensleben osallistui Gauleiter Rudolf Jordanin ja SS-johtaja Hermann Florstedtin järjestämään Eislebenin verisenä sunnuntaina ("Eislebener Blutsonntag") tunnettuun kommunistien joukkomurhaan. Keväällä hän pääsi vihdoin Preussin valtiopäivien jäseneksi ja loppuvuonna hänestä tuli Saksan valtiopäivien jäsen. Reichstagin jäsenenä hän oli natsi-Saksan loppuun asti.


title: Ludolf von Alvensleben

text: Alvensleben liittyi SS:ään huhtikuussa 1934 ja hänelle myönnettiin samalla SS-Obersturmbannführerin virka-arvo. Hänen elämäntyylinsä jatkui väkivaltaisena. Vuoden 1934 elokuussa hänelle annettiin SS:n johtajan Heinrich Himmlerin käskystä virallinen nuhtelu, koska hän oli hyökännyt erään leipziglaisen yökerhon omistajan vaimon päälle yhdessä SS-toverinsa Otto Hoffmannin kanssa. Ennen sodan alkua Alsvensleben toimi monissa eri tehtävissä SS-joukoissa. Vuoden 1938 lopulla hänestä tuli Himmlerin adjutantti.


title: Ludolf von Alvensleben

text: Saksa aloitti toisen maailmansodan hyökkäämällä Puolaan 1. syyskuuta 1939. Alvenslebenin tehtäväksi tuli toimia etnisesti saksalaisten itsepuolustusjoukkojen komentajana ("Volksdeutschen Selbstschutzes") Danzigin ja länsi-Preussin alueella. Kun Himmler vieraili alueella, Alvensleben valvoi henkilökohtaisesti 20 sabotööriksi epäillyn puolalaisen teloitusta Brombergin alueella. Kun yksi puolalaisista vain haavoittui, Alvensleben hoiti teloituksen loppuun henkilökohtaisesti ampumalla.


title: Ludolf von Alvensleben

text: Yksi Alvenslebenin sukulaisista, kreivi von Alvensleben-Schoneborn oli nainut puolalaisen naisen ja oli hyvissä väleissä alueen puolalaisten ja juutalaisten kanssa. Ludolf von Alvensleben oli tästä niin raivoissaan, että ampui sukulaisensa kuoliaaksi. Hän raportoi tapauksesta Karl Wolffille. Alvenslebenin toiminta Puolassa oli veristä. Kuka tahansa etnisesti saksalainen saattoi valheellisesti ilmiantaa puolalaisen, josta ei pitänyt ja näin saada kuolemantuomion vihamiehelleen. Alvenslebenin ”itsepuolustusjoukot” ilmestyivät tällöin uhrin kotiin ja murhasivat tämän omaan kellariinsa, autotalliinsa tai vajaansa. Vain viiden viikon miehittämisen jälkeen Alvensleben raportoi Kurt Daluegelle, että hänen 17 667 miehestä koostuvat ”itsepuolustusjoukkonsa” olivat tappaneet jo 4 247 puolalaista. Alvenslebenin epäillään olevan vastuussa jopa 20 000 puolalaisen teloittamisesta.


title: Ludolf von Alvensleben

text: Alvensleben toimi SS-poliisipäällikkönä eri miehitysalueilla. Lokakuusta 1944 sodan loppuun hän toimi Wehrkreis IV:n sotavangeista vastaavana komentajana.


title: Ludolf von Alvensleben

text: Huhtikuussa 1945 Alvensleben vangittiin ja hän joutui brittien sotavankeuteen. Vuoden lopussa 1945 hän pakeni Neuengammen internointileiristä. Hän pakeni perheineen Argentiinaan 1946 ja sai vuonna 1952 Juan Perónilta oleskeluluvan nimellä Carlos Lücke. Hän asui heinäkuussa 1956 Buenos Airesissa ja muutti sitten Santa Rosa de Calamuchitaan.


title: Ludolf von Alvensleben

text: Puolalainen sotarikosoikeus tuomitsi Alvenslebenin poissaolevana kuolemaan. Myös itäsaksalainen oikeusistuin olisi halunnut hänet vastaamaan osallisuudestaan Eislebenin veriseen sunnuntaihin. Tammikuussa 1964 Münchenin piirioikeus antoi hänestä pidätysmääräyksen 4 247 puolalaisen murhasta syksyllä 1939, mutta hän ei koskaan joutunut vastaamaan syytöksiin. Alvensleben kuoli keuhkosyöpään Santa Rosa de Calamuchitassa 1970.


title: War Pigs

text: War Pigs on avauskappale Black Sabbath -yhtyeen toisella albumilla "Paranoid" vuodelta 1970. Kappaleen piti olla levyn nimiraita, mutta levy-yhtiön tahdosta albumin nimi vaihdettiin – ”War Pigs” viittasi liikaa käynnissä olleeseen Vietnamin sotaan. Kappale on yksi Black Sabbathin tunnetuimpia varsinkin sen kuuluisan kitarariffin takia. Sävellys on yhtyeen yhteinen, sanoitus on basisti Geezer Butlerin.


title: War Pigs

text: Kappaleen alkuperäinen nimi oli ”Walpurgis”, joka viittasi samannimiseen vapun aikaan vietettyyn noitasapattiin. Laulusolisti Ozzy Osbourne julkaisi tuon version soolouransa aikana kokoelmalla "The Ozzman Cometh" (1997). Black Sabbath sai idean lopullisen version aiheeseen kuultuaan sotatarinoita Yhdysvaltain ilmavoimien tukikohdassa, jossa se esiintyi.


title: War Pigs

text:
Kappale alkaa raskaalla riffillä, johon sekaantuu nopeasti ilmahälytyssireenien nouseva ja laskeva ulvonta. Ensimmäinen säkeistö kulkee raskaalla poljennolla, valssimaisen hitaasti ja katkonaisesti; nopeita tahteja seuraa vain yksitoikkoisen hi-hat -kompin säestämä laulu, jota katkovat terävät raskaammat osiot. Sanoitus on iskevän kolkko. Keskiosuus etenee vauhdilla; se kertoo poliitikoista, jotka kohtelevat ihmisiä kuin shakkinappuloita, huvittelevat aloittamalla sotia, joita käymään he lähettävät tavallisia ihmisiä.
Loppuosa kulkee samalla vuorotahdilla kuin alkukin.


title: War Pigs

text:
Kappale voidaan siis sanoa asettuvan enemmän sodanlietsojia (War Pigs) vastaan kuin itse sotaa instituutiona. "Paranoid"-albumin kansi, epäselvästi kuvattu miekkamies pimeydessä, esittää juuri ”sotasikaa”, sotaa lietsovaa poliitikkoa). Bill Wardin sanoin:
Kappaleen persoonallisuus teki siitä oman lukunsa 1970-luvun Vietnamin sodan vastaisessa hengessä.


title: Samuli Autio

text: Samuli Ilmari Autio (13. marraskuuta 1889 Jalasjärvi – 14. elokuuta 1968) oli suomalainen jääkärimajuri. Hänen vanhempansa olivat maanviljelijä Juho Autio ja Matilda Ojaniemi ja hänen puolisonsa oli Katri Ester Nikunen.


title: Samuli Autio

text: Hän kävi kansakoulun ja Oulaisten maamieskoulun vuosina 1911–1912 ja suoritti yksityisesti viidennen luokan Orimattilan yhteiskoulussa vuonna 1930. Haminan taistelukoulun hän suoritti vuonna 1918. Asemestarikoulun Vaasassa vuonna 1918, Suojeluskuntain päällystökoulussa hän suoritti seuraavat kurssit: upseerien täydennyskurssin vuonna 1924, taktiikan soveltamiskurssin vuonna 1925 ja 1928 sekä suojeluskuntain komentajakurssin vuosina 1933–1934.


title: Samuli Autio

text: Tämä alkujaan Nivalalainen maanviljelijä ja myöhemmin metsätyönjohtaja Kittilästä liittyi vapaaehtoisena Saksassa sotilaskoulutusta antavaan jääkäripataljoona 27:n 3. komppaniaan 9. marraskuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella ja Riianlahdella. Hänet komennettiin Berliinin räjäytyskursseille (pommarikurssi) 4. joulukuuta 1916, jonka jälkeen hänet komennettiin erikoistehtäviin Suomeen, mutta Luulajassa Ruotsin viranomaiset pidättivät hänet. Hän palasi 26. kesäkuuta 1917 pataljoonaan ja sen täydennysjoukkoon, josta hänet siirrettiin 7. elokuuta 1917 pataljoonan 3. komppaniaan.


title: Samuli Autio

text: Hän saapui Suomeen (Vaasaan) jääkäreiden pääjoukon mukana vänrikiksi ylennettynä 25. helmikuuta 1918. Hänet komennettiin Suomen sisällissotaan joukkueenjohtajaksi 1. Jääkärirykmentin 2. jääkäripataljoonan 1. komppaniaan, josta hänet siirrettiin joukkueenjohtajaksi 3. jääkäripataljoonan 1. komppaniaan 11. maaliskuuta ja osallistui taisteluihin Tampereen ja Viipurin seuduilla.


title: Samuli Autio

text: Hän toimi sisällissodan jälkeen nuorempana upseerina ja komppanianpäällikkönä Kaartin jääkäripataljoonassa, josta hänet siirrettiin 5. helmikuuta 1920 komppanianpäälliköksi Käkisalmen läänin rykmentin III pataljoonaan, jossa hän palveli rykmentin hajottamiseen saakka. Hänet siirrettiin 20. huhtikuuta 1921 Käkisalmen läänin rykmentin hajottamisen jälkeen Savon jääkärirykmentin 9. komppaniaan päälliköksi. Suomen armeijasta hän erosi 16. heinäkuuta 1921 ja liittyi suojeluskuntajärjestöön ja sijoitettiin 1. lokakuuta 1921 alkaen Pohjois-Hämeen suojeluskuntapiirin piiriesikunnan kansliapäällikön tehtäviä, josta hänet määrättiin 1. marraskuuta 1921 piirin 3. alueen päälliköksi. Ilomantsin suojeluskunnan paikallispäälliköksi hänet nimitettiin 15. tammikuuta 1922, mistä hänet jo 1. maaliskuuta 1922 Joensuun suojeluskuntapiirin 3. alueen päälliköksi. Muutaman vuoden tehtäväänsä Joensuussa hoidettuaan hänet siirrettiin 15. lokakuuta 1924 Pohjois-Uudenmaan suojeluskuntapiiriin toiseksi sotilasohjaajaksi ja 16. huhtikuuta 1926 yhdeksännen alueen ja 1. marraskuuta 1927 ensimmäisen alueen päälliköksi. Viransijaisena hän toimi viidennen alueen päällikkönä l. toukokuuta – 1. lokakuuta 1932 välisen ajan. Hänet komennettiin 1. lokakuuta 1932 neljännen alueen aluepäälliköksi, mistä alueesta muodostettiin vuonna 1933 ensimmäinen alue.


title: Samuli Autio

text: Talvisotaan hän osallistui pataljoonan komentajana Jalkaväkirykmentti 12:n 2. pataljoonassa (II/JR 12), osallistuen taisteluihin Länsi-kannaksella. Välirauhan aikana hän toimi KOP:n Vaajakosken konttorin johtajana. Jatkosotaan hän osallistui Jalkaväenkoulutuskeskus 9:n I pataljoonan komentajana ja Jalkaväenkoulutuskeskus 5:n päällikkönä, josta hänet siirrettiin Jalkaväenkoulutuskeskus 12:n I pataljoonan komentajaksi. Näissä tehtävissä hän toimi vuoteen 1942 asti.


title: Samuli Autio

text: Vuodesta 1942 lähtien hän sai jääkäriystävältään Ragnar Nordströmiltä töitä hänen omistamastaan R. Nordström & Co Oy:stä ja toimi yrityksessä vuoteen 1948 asti, jolloin siirtyi Suomen Maalarimestariliiton palvelukseen, missä tehtävässä hän oli aina vuoteen 1958 asti. Näiden töiden ohella hän toimi Loviisan yhteiskoulun liikunnanopettajana vuosina 1943–1946. Eläkkeelle hän siirtyi vuonna 1958. Hänet on haudattu Helsinkiin.


title: Samuli Autio

text: Jyväskylän seudun rintamamiesyhdistyksen puheenjohtajana ja Rintamamiesliiton hallituksen jäsenenä hän oli vuosina 1940–1942.


title: Carl af Björksten

text: Carl August af Björksten (Saksassa käytti nimeä Berken; 24. lokakuuta 1894 Perniö – 7. syyskuuta 1976) oli suomalainen jääkärieverstiluutnantti ja liikemies.


title: Carl af Björksten

text: Af Björkstenin vanhemmat olivat agronomi Robert Severin af Björksten ja Ceres Ellen Ramsay. Hänet vihittiin avioliittoon vuonna 1923 Vera Elna Wibergin kanssa. Hän kirjoitti ylioppilaaksi Palmgrenin yhteiskoulusta Tukholmassa vuonna 1912 ja jatkoi opintojaan Tukholman teknillisessä korkeakoulussa opiskelemalla kaivosoppia.


title: Carl af Björksten

text: Hän liittyi vapaaehtoisena Saksassa sotilaskoulutusta antavaan jääkäripataljoona 27:n täydennysjoukkoon 8. heinäkuuta 1916, josta hänet siirrettiin 4. komppaniaan 5. joulukuuta 1916. Hän otti osaa taisteluihin ensimmäisessä maailmansodassa Saksan itärintamalla Riianlahdella ja Aa-joella.


title: Carl af Björksten

text: Hän saapui Suomeen (Vaasaan) jääkäreiden pääjoukon mukana aliupseeriksi ylennettynä 25. helmikuuta 1918. Hänet komennettiin Suomen sisällissotaan 5. jääkäripataljoonan 6. komppaniaan, mistä hänet siirrettiin 30. maaliskuuta 1918 komppanian mukana 3. täydennyspataljoonaan joukkueenjohtajaksi, josta myöhemmin muodostettiin 6. jääkärirykmentin 18. jääkäripataljoona ja kuulun sen 1. komppaniaan joukkueenjohtajana. Hän osallistui Karjalankannaksella Viipurin valloitukseen tähtääviin taisteluihin.


title: Carl af Björksten

text: Hän palveli sisällissodan jälkeen 2. komppanian joukkueenjohtajana ja komppanianpäällikkönä 6. Jääkarirykmentistä muodostetussa Jääkäripataljoona n:o 6:ssa, jonka nimi muutettiin ensin Jääkäripataljoona n:o 3:ksi ja myöhemmin Kajaanin sissipataljoonaksi ja viimein Pohjanmaan jääkäripataljoonaksi. Hänet siirrettiin Kajaanin sissipataljoonaan 1. heinäkuuta 1919. Hän erosi armeijasta 26. marraskuuta 1919 ja astui uudelleen armeijan palvelukseen 13. lokakuuta 1920, jolloin hänet määrättiin Porin rykmenttiin. Toistamiseen hän otti eron armeijasta 15. joulukuuta 1927 ja antautui mainosalalle, työskennellen vuodet 1927–1931 Suomen ilmoituskeskus oy:n palveluksessa. Vuonna 1931 hän muutti Ruotsiin Göteborgiin ja toimi johtajana Ab Rostfrissä.


title: Carl af Björksten

text: Talvisotaan hän osallistui pataljoonan komentajana JR 61:ssä, osallistuen sen mukana taisteluihin Karjalankannaksella. Välirauhan aikana hän toimi Suomen Göteborgin konsulina sekä mm. perusti Göteborgiin ruotsalais–suomalaisen yhdistyksen. Jatkosotaan hän otti osaa pataljoonan komentajana JR 13:ssa 3. pataljoonassa (III/JR 13) ja vuodesta 1942 hän toimi rykmentin komentajan viransijaisena. Hän osallistui jatkosodassa taisteluihin Aunuksen kannaksella.


title: Einar Björnström

text: Einar Jarl Björnström (6. helmikuuta 1892 Rovaniemi – 11. joulukuuta 1943) oli suomalainen jääkärieverstiluutnantti. Hänen vanhempansa olivat apteekkari Johan Oskar Björnström ja Selma Maria Hising. Hänet vihittiin avioliittoon vuonna 1918 Bertha Elvira Björkmanin kanssa. Ennen Saksaan lähtöään hän toimi rautatievirkamiehenä.


title: Einar Björnström

text: Einar Jarl Björnström opiskeli kahdeksan luokkaa Oulun ruotsalaista reaalilyseota, mukaan lukien jatkoluokat. Hän oli kadettikoulun kuunteluoppilaana vuosina 1923–1924 ja hyökkäysvaunukurssin hän suoritti Hämeenlinnassa vuonna 1923. Taistelukoulun komppanianpäällikkökurssin hän suoritti vuosina 1927–1928, Sotilashallinnollisen koulun ensimmäisen jakson vuonna 1933 ja toisen jakson vuonna 1934.


title: Einar Björnström

text: Hän liittyi vapaaehtoisena Saksassa sotilaskoulutusta antavaan jääkäripataljoona 27:n 4. komppaniaan 10. tammikuuta 1916, josta hänet siirrettiin 53 muun miehen kera 2. lokakuuta 1917 perustettuun pataljoonan tiedonanto-osastoon. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.


title: Einar Björnström

text: Hän saapui vänrikiksi ylennettynä takaisin Suomeen, Vaasaan, jääkärien etujoukon mukana 18. helmikuuta 1918. Hänet sijoitettiin päälliköksi Valkoisen armeijan 1. krenatöörirykmentin 3. Oulun pataljoonan 1. komppaniaan, jonka johtajana hän otti osaa taisteluihin Luhalahdella, Viljakkalassa, Mannanmäen–Kyröskosken akselilla, Epilän–Tampereen akselilla, Lempäälässä ja Karkussa sekä etenemiseen Valkeakosken, Laitikkalan ja Lammin kautta Hämeen läänin Koskelle.


title: Einar Björnström

text: Jarl Einar Björnström siirrettiin 1. krenatöörirykmentin hajottamisen jölkeen 8. heinäkuuta 1918 komppanianpäälliköksi Meripataljoonaan. Hän sai komennuksen 7. elokuuta Terijoen rajavartiopataljoonaan, mutta tuli siirretyksi sinne vasta 14, tammikuuta 1920, josta hänet siirrettiin 5. helmikuuta 1920 Käkisalmen läänin rykmenttiin ja edelleen Tampereen rykmenttiin 20. huhtikuuta 1921. Viipurin rykmentin III pataljoonan komentajaksi hänet komennettiin 16. toukokuuta 1924 ja seuraavan vuoden syyskuussa hänet määrättiin rykmentin talouspäälliköksi ja edelleen rahastonhoitajaksi ja talouspäällikönapulaiseksi. Näissä tehtävissä hän toimi aina vuoteen 1933 asti. Reserviupseerikoulun talouspäälliköksi hänet nimitettiin 1. heinäkuuta 1933 alkaen, josta tehtävästä hänet siirrettiin Keski-Suomen rykmenttiin talouspäälliköksi 13. marraskuuta 1936 alkaen.


title: Einar Björnström

text:
Talvisotaan hän osallistui 7. divisioonan intendenttinä ja talouspäällikkönä. Välirauhan aikana hän toimi 7. prikaatin huoltopäällikkönä ja jatkosotaan hän osallistui 2. divisioonan Osasto 3:n päällikkönä aina kuolemaansa asti. Hän osallistui Osasto 3:n päällikkönä taisteluihin Laatokan luoteisrannikolla ja Karjalankannaksella vuonna 1941.
Björnström kuoli sydänkohtaukseen sotasairaalassa.
Myös hänen poikansa Jarl Styrbjörn Björnström osallistui sotaan, hän taisteli talvisodassa vapaaehtoisena, jossa hän kaatui Onkamolla.


title: Einar Björnström

text: Viipurin rykmentin kunnianeuvoston puheenjohtajana hän toimi vuosina 1927–1928 ja varapuheenjohtajana vuonna 1932, Reserviupseerikoulun kunnianeuvoston varapuheenjohtajana vuonna 1934 ja Keski-Suomen rykmentin kunnianeuvoston puheenjohtajana vuonna 1938.


title: Uno Boström

text: Uno Boström (4. kesäkuuta 1894 Kruunupyy – 2. huhtikuuta 1959) oli suomalainen jääkärieverstiluutnantti. Hänen vanhempansa olivat nahkuri Simon Boström ja Amanda Wilhelmina Sandkulla. Hänet vihittiin avioliittoon vuonna 1922 Saga Maria Tennanderin kanssa. Ennen Saksaan jääkärioppiin hakeutumistaan hän toimi konttoristina.


title: Uno Boström

text: Hän kävi kansa- ja kauppakoulun sekä yksityisesti viidennen luokan Kokkolan ruotsalaisessa yhteiskoulussa vuonna 1922. Komppanianpäällikkökurssin Suojeluskuntain päällystökoulussa hän suoritti vuonna 1926, Sotilashallinnollisten kurssien ensimmäisen jakson hän suoritti vuonna 1929 ja toisen jakson vuosina 1930–1931.


title: Uno Boström

text: Hän liittyi vapaaehtoisena Saksassa sotilaskoulutusta antavaan jääkäripataljoona 27:n 1. komppaniaan 15. joulukuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.


title: Uno Boström

text: Hän saapui Suomeen (Vaasaan) jääkäreiden pääjoukon mukana varavääpeliksi ylennettynä 25. helmikuuta 1918. Hänet komennettiin Suomen sisällissotaan joukkueenjohtajaksi 2. Jääkärirykmentin 6. jääkäripataljoonan 1. komppaniaan, jonka mukana otti osaa taisteluihin Kalevankankaalla, Tampereella, Näsilinnassa, Kuokkalassa ja Kellomäellä sekä etenemiseen Rajajoelle.


title: Uno Boström

text: Sisällissodan jälkeen hänen palvelunsa jatkui samassa joukko-osastossa, kunnes hänet siirrettiin 4. syyskuuta 1918 Itämeren jalkaväkirykmentti n:o 1:een, jonka nimi myöhemmin muutettiin Porin rykmentiksi. Hänet sijoitettiin joukkueenjohtajaksi rykmentin 4. komppaniaan, myöhemmissä vaiheissa hän toimi useita kertoja aliupseerikoulun johtajana. Kaartin jääkäripataljoonan aliupseerikoulun johtajaksi hänet siirrettiin 13. huhtikuuta 1921, josta tehtävästä hänet siirrettiin 16. helmikuuta 1922 pataljoonan talouspäälliköksi ja edelleen 27. lokakuuta 1926 2. komppanian päälliköksi. päällikkönä. Pataljoonan talouspäällikön tehtävät hän otti uudelleen vastaan 1. maaliskuuta 1929. Vaasan sotilaspiirin yleisesikuntaupseeriksi ja apulaispäälliköksi hänet komennettiin 15. helmikuuta 1932, josta hänet siirrettiin 1. tammikuuta 1934 Kenttätykistörykmentti 4:n talouspäälliköksi, mutta oli 28. tammikuuta – 1. toukokuuta 1934 hänet oli komennettuna Kaartin jääkäripataljoonan talouspäälliköksi.